Serius Ke Makan Telur Ikan Boleh Jadi Bodoh? Ramai Tak Tahu, Ini 5 Fakta Sebenarnya!

Pada zaman dahulu, orang tua-tua pasti akan melarang anak-anak daripada memakan telur ikan goreng. Katanya, telur ini boleh menyebabkan anak menjadi kurang pandai atau bahasa mudahnya bodoh.

Adakah fakta ini benar? Mari kita lihat penerangan mengenainya di bawah ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Makan telur ikan boleh buat anak jadi bodoh?

Pantang larang makan telur untuk kanak-kanak ini merupakan satu amalan yang telah lama wujud.

Malah, ada sesetengah ibu bapa yang masih percaya dengan petua ini. Namun sebenarnya, telur ini tidak membuatkan otak anak menjadi bodoh.

Malah, ia sebenarnya boleh memberikan beberapa kebaikan dan manfaat apabila dimakan.

Nutrisi daripada telur ini adalah sama sahaja seperti ketika kita memakan isi atau
daging ikan
.

Apa kebaikan makan telur ikan?

Telur ini boleh dikatakan sebagai salah satu sumber terbaik bagi mendapatkan lemak sihat.

Selain itu, terdapat beberapa kebaikan lain jika anda memakan telur ini.

 Antaranya ialah:

#1. Menggalakkan perkembangan otak

Berbeza dengan dakwaan sebelum ini, telur ini sebenarnya boleh membantu menggalakkan kesihatan otak.

Satu hidangan telur boleh memberikan 439 miligram asid lemak
omega-3
 EPA dan
608 miligram DHA
.

Asid lemak omega-3 adalah lemak sihat penting yang mesti diambil dalam diet kerana badan kita tidak menghasilkannya secara semula jadi.

Asid lemak ini biasanya terdapat dalam telur makanan laut dan juga ikan.

Pengambilan asid lemak ini juga boleh membantu melawan penuaan kognitif serta meningkatkan kesihatan dan pembaikan otak.

#2. Meningkatkan kesihatan jantung

Selain daripada itu, telur ikan goreng juga sangat bermanfaat untuk kesihatan jantung anda.

 Asid lemak
omega-3
 yang terdapat dalam telur ini boleh membantu mengurangkan tahap kolesterol yang tidak sihat.

Selain itu, ia boleh meningkatkan aspek kesihatan jantung yang lain dan mencegah penyakit jantung.

Bukan itu sahaja, EPA dan DHA juga boleh mengurangkan lipid yang boleh membawa kepada risiko penyakit kardiovaskular.

Malah, kajian telah menunjukkan bahawa penghidap
penyakit kardiovaskular
 yang mengambil asid lemak daripada telur ini mempunyai risiko yang semakin berkurangan untuk mengalami kematian secara tiba-tiba akibat penyakit kardiovaskular.

#3. Mungkin melegakan masalah sakit sendi kronik (
rheumatoid arthritis
)

Para penyelidik percaya bahawa, asid lemak
omega-3
 yang terdapat dalam ikan dan telurnya boleh membantu mengurangkan gejala
rheumatoid arthritis
 atau
sakit sendi
 yang kronik.

Telur yang ada pada ikan dengan omega-3 juga mungkin bersifat antiradang dan menyekat pengeluaran sitokin penyebab keradangan.

 Kajian tidak dijalankan secara khusus terhadap telurnya tetapi lebih kepada omega-3 yang terdapat dalam telur dan makanan laut lain.

#4. Menyokong kesihatan mata

Tahukah anda, kedua-dua DHA dan EPA adalah penting untuk perkembangan visual pada bayi dan fungsi retina pada kanak-kanak dan orang dewasa?

Mereka yang tidak mendapat kandungan
omega-3
 mencukupi dalam diet mungkin akan mempunyai peningkatan risiko
retinopati diabetik
, degenerasi makula yang berkaitan dengan usia dan sindrom mata kering.

Oleh itu, makanlah telur ini untuk mengurangkan risiko penyakit seperti yang telah dinyatakan.

#5. Boleh bantu kurangkan tekanan darah tinggi

Selain itu, asid lemak
omega-3
 dalam telur ikan membantu mengurangkan pembekuan darah dan keradangan dalam badan.

Ia juga boleh membantu mengembangkan saluran darah dan menurunkan
tekanan darah
 yang anda alami.

Secara keseluruhannya, pengambilan telur dengan asid lemak juga boleh membantu mengurangkan tekanan darah sistolik dan diastolik, terutamanya bagi mereka yang mengalami hipertensi.

Amaran mengenai telur ini!

Walaupun telur ikan tidak menyebabkan otak menjadi bodoh, akan tetapi terdapat beberapa perkara lain yang mungkin membahayakan kesihatan anda.

Ramai yang tidak tahu bahawa telur ini mempunyai kandungan kolesterol dan juga garam yang agak tinggi.

Oleh itu, ia mungkin kurang sesuai untuk dimakan dengan kerap khususnya bagi mereka yang menghidap
penyakit darah tinggi
.

Selain itu, telur ini juga tinggi dengan kandungan purin yang amat tidak sesuai untuk mereka yang mempunyai gout atau tinggi kandungan asid urik dalam badan.

 Jika tidak pasti jumlah yang boleh anda makan, bertanyalah kepada doktor yang merawat anda.


Peka Dengan Keadaan Jantung Anda, Ini 5 Jenis Sakit Jantung Yang Dihidapi Orang Malaysia

Anda pasti selalu mendengar tentang
orang yang mengalami pelbagai jenis penyakit jantung
. Mungkin ada kenalan atau ahli keluarga terdekat yang menghidap masalah sakit jantung.

Mana tidaknya, sebab utama kematian di Malaysia pada tahun 2016 menurut Jabatan Statistik Malaysia adalah
penyakit jantung iskemik iaitu sebanyak 13.2%
 (11,310 orang).

Namun, tahukah anda apakah yang dimaksudkan dengan sakit jantung?

Artikel ini boleh membantu anda memahaminya.

Jenis penyakit jantung

Sakit jantung adalah istilah yang luas. Ia adalah
sekumpulan penyakit yang menjejaskan jantung
, melibatkan bahagian-bahagian tertentu pada jantung.

Penyakit jantung yang utama adalah:

1. Penyakit jantung iskemik (IHD)

Ini adalah penyakit nombor satu di bawah jenis-jenis penyakit jantung dan merupakan pembunuh nombor satu di Malaysia.

Kebiasaannya ‘sakit jantung’ yang disebut-sebut dalam kalangan masyarakat merujuk kepada penyakit ini.

Ia berlaku apabila
 salur (pembuluh) darah koronari menjadi sempit
, menyebabkan oksigen yang dibekalkan kepada sel-sel jantung berkurang.

Mekanisme penyakit ini sama seperti
strok di mana strok melibatkan salur darah di dalam otak
, manakala IHD pada jantung.

Apabila oksigen yang sampai berkurang, sel-sel jantung akan mengalami ‘kebuluran’.

Kadangkala, sebahagian salur darah tersumbat sehingga
tiada darah langsung sampai ke sel jantung (infarksi miokardium)
. Inilah yang disebut sebagai serangan jantung.

Jika salur darah tersebut tidak dibuka semula atau dipintas (bypass) dengan segera, sel-sel jantung terbabit akan mati.

Kesannya, jantung tidak berfungsi dengan baik. Dalam kes yang melibatkan bahagian yang luas, jantung terus terhenti dan pesakit gagal meneruskan kehidupan.

2. Penyakit injap jantung

Injap berfungsi sebagai pintu bagi darah yang berpindah daripada satu ruang jantung kepada ruang yang lain dan
menghalang darah daripada berpatah balik ke arah belakang.

Apa-apa masalah yang berlaku pada bahagian ini akan mengganggu pergerakan darah.

Keadaan yang mungkin berlaku adalah:

Injap keras – darah susah atau tidak boleh melepasi injap.

Injap longgar – sebahagian darah yang dipam berpatah balik ke ruang jantung yang lain.

Anda mungkin berminat:

Awasi Simptom Aritmia! Jantung Kadang Laju, Kadang Perlahan- Ini Mungkin Petanda Sakit Jantung

Individu Yang Selalu Makan Pedas Kurang Kena Sakit Jantung – Fakta Atau Auta?

3. Kardiomiopati

Penyakit ini berlaku apabila otot-otot jantung (miokardium) dan tisu di sekelilingnya menjadi tidak sihat.

Otot jantung menjadi tebal, mengembang atau mengeras
 dalam keadaan tidak normal. Kesannya, jantung tersebut gagal untuk mengepam darah dengan efektif dan menjadi lemah.

Kegagalan jantung atau masalah rentak jantung (aritmia)
 boleh berlaku.

4. Masalah rentak (aritmia)

Jantung mengepam darah mengikut rentak tertentu yang tetap. Ia dikawal oleh aktiviti elektrik yang berlaku di dalam jantung.

Jika rentak ini terganggu
, fungsi jantung akan turut terjejas. Diagnosis dibuat melalui bacaan elektrokardiogram (ECG).

Terdapat pelbagai jenis penyakit jantung aritmia. Antaranya ialah:

Atrial fibrillation (AF).

Atrial flutter.

Venticular tachycardia.

Ventricular fibrillation.

5. Perikarditis

Perikardium adalah lapisan sensitif yang mengelilingi jantung. Jika berlaku radang padanya, keadaan yang disebut sebagai perikarditis akan berlaku.

Radang boleh disebabkan oleh banyak punca. Paling kerap adalah jangkitan virus. Ia juga boleh disebabkan oleh bakteria atau kematian sel jantung (infarksi miokardium).

Oleh sebab bahagian ini penuh dengan urat saraf dan sangat sensitif,
pesakit akan mengadu sakit dada dan bertambah sakit jika tunduk ke hadapan
 atau ditekan.


Isteri Ada Masalah Sukar Terangsang Ketika Seks? Mungkin Boleh Cuba Urutan 'Yoni' Ini!

Pernah terdengar atau terbaca tentang urutan yoni? Jika belum tahu, maka artikel ini adalah tepat buat anda!

Seperti mana yang kita semua sudah tahu, seks adalah antara perkara terpenting dalam kehidupan suami isteri.

Tanpa aktiviti hangat ini, maka akan hambar dan tidak bermaknalah kehidupan di kamar tidur buat kalian berdua.

Persoalannya, apakah yang boleh dilakukan sekiranya
 anda atau pasangan sukar terangsang tatkala projek asmara
 berlangsung?

Mungkin kalian boleh cuba sejenis urutan
 yang dinamakan sebagai urutan yoni. Jom baca artikel ini dengan lebih lanjut lagi!

Apa itu urutan yoni?

Sebelum itu, wajarlah untuk kita semua tahu apa definisi sebenar urutan ini terlebih dahulu.

Untuk pengetahuan anda, ‘yoni’ adalah perkataan sanskrit yang membawa maksud ‘faraj’.

Ia adalah sejenis urutan khusus buat wanita untuk membuat anda lebih selesa dengan tubuh badan dan mengetahui
apa yang membikin kalian terangsang ketika seks
.

Sesuai dengan namanya, urutan ini berfokuskan khas kepada bahagian alat sulit wanita dan boleh dilakukan berseorangan atau bersama pasangan.

Berminat untuk melakukannya? Ketahuilah ia membawa banyak manfaat!

Apa manfaat urutan yoni?

Urutan ini membenarkan anda sebagai seorang wanita mempelajari tubuh badan kalian untuk mengetahui apa yang terbaik dari aspek seksual.

Ya, mungkin manfaat ini juga boleh didapati melalui aktiviti penetrasi zakar ke dalam faraj itu sendiri namun ia hadir dengan tekanan yang tinggi.

Sekiranya anda mengalami trauma seksual
 lantas membuat anda tertekan semasa bersenggama, maka urutan ini adalah sangat sesuai.

Ini kerana urutan yoni boleh merangsang faraj anda secara seksual selain bahagian tubuh badan lain yang juga merupakan zon erotik seperti perut dan payudara.

Kesannya? Wanita yang ada masalah sukar terangsang ketika seks ekoran tertekan
 mungkin mampu mencapai orgasma dengan mudah
!

Apa yang lebih penting, urutan ini bukan sahaja berfokuskan kepada aspek seksual malahan emosi juga.

Jika dilakukan secara bersama, maka hubungan anda dan pasangan akan lebih terjalin dengan ikatan yang kuat.

Jom teruskan ikuti artikel ini untuk tahu cara melakukannya.

Bagaimana untuk melakukan urutan yoni?

Ketahuilah bahawa urutan ini adalah berbeza bergantung kepada individu itu sendiri.

Sekiranya anda atau pasangan baharu sahaja mahu memulakannya, teknik-teknik berikut adalah bagus untuk digunapakai:

Cupping

Pegang faraj dengan tangan membentuk seakan sebentuk sudu.

Perlahan gerakkan tangan anda dengan pergerakan membulat.

Perlahan tekankan tangan anda kepada bahagian bukaan faraj.

Gunakan tapak tangan untuk mengurut keseluruhan faraj.

Circling

Gunakan hujung jari untuk menyentuh klitoris.

Lakukan pergerakan membulat mengikut arah jam dan lawan jam berulang kali.

Lakukan sentuhan ini daripada bulatan kecil kepada bulatan besar dan ulang semula.

Berikan tekanan lemah, sederhana dan kuat menggunakan jari jemari anda.

Pushing & pulling

Perlahan tarik klitoris ke bawah menggunakan jari.

Perlahan kawal jari anda ke atas dan ke bawah dengan tekanan yang sama.

Ulang proses ini dari awal hingga akhir.

Tugging

Perlahan picit klitoris menggunakan ibu jari dan jari telunjuk.

Perlahan cubit klitoris ke atas dan lepas.

Perlahan cubit bibir faraj ke atas dan lepas.

Lakukan proses ini secara berulang dengan lembut.

Tapping

Gunakan satu jari atau lebih untuk menyentuh klitoris.

Gentel klitoris dari kiri ke kanan.

Gentel klitoris dari bawah ke atas.

Lakukan proses ini secara berulang dengan lembut.

Rolling

Pegang klitoris menggunakan ibu jari dan jari telunjuk.

Perlahan lagakan klitoris ini di antara dua jari anda.

Ulang proses ini secara perlahan.

Kesemua teknik yang kami nyatakan ini boleh anda lakukan secara berseorangan atau bersama pasangan tercinta.

Adakah selepas melakukan urutan ini kalian boleh terus berasmara
? Terpulang kepada anda!

Ia akan bikin seks lebih hangat & sensasi!

Konklusinya, urutan ini wajar dilakukan buat wanita terutamanya mereka yang ada masalah sukar terangsang ketika beraksi di ranjang.

Ini kerana ia membantu kalian untuk mengenali tubuh badan sendiri di samping merelakskan tubuh badan yang sering ‘keras’ tatkala bersama.

Sekiranya anda dan pasangan ingin melakukannya tetapi kurang pasti bagaimana untuk bermula, sila rujuk pakar terlebih dahulu untuk mendapatkan kepastian.


Barah Ovari

Apakah itu barah ovari?

Kanser atau barah ovari
berpunca daripada ovari.
 Kebanyakan masa, ia tidak didiagnosis sehingga sel-sel kanser telah merebak ke pelvis dan abdomen, yang menjadikannya sukar untuk dirawat, bahkan boleh membawa maut.

Simptom barah ovari termasuk ovari bengkak?

Sebenarnya, pada peringkat awal, kanser ovari sangat jarang menunjukkan sebarang simptom. Malahan, ovari bengkak juga bukanlah petanda anda terkena barah ovari.

Sekiranya ia menimbulkan simptom-simptom, ia biasanya disalah erti sebagai tanda keadaan tidak berbahaya seperti sembelit. Jadi, jangan salah sangka ovari bengkak petanda anda dapat kanser.

Simptom biasa bagi barah ovari termasuk:

Kembung perut

Bengkak pada kawasan abdomen

Cepat kenyang

Kurang berat badan

Ketidakselesaan pelvis

Masalah dengan pergerakan usus

Kekerapan kencing

Sekiranya anda mengalami sebarang simptom yang membuatkan anda bimbang, segera pergi berjumpa doktor anda, terutamanya jika anda mempunyai sejarah keluarga yang menghidap barah ovari dan kanser payudara.

Bagaimana untuk mendiagnosis kanser ini?

Anda perlu melakukan pemeriksaan fizikal di mana doktor akan
memeriksa kawasan pelvik
 anda. Doktor anda juga perlukan ujian pengimejan, ujian darah mahupun biopsi untuk
diagnosis yang tepat.

Pilihan rawatan untuk penyakit ini

Bergantung pada peringkat barah ovari anda ketika didiagnosis, pilihan rawatan anda mungkin berbeza-beza.

Terdapat 4 peringkat barah ovari:

Peringkat 1: Kanser terhad pada 2 ovari

Peringkat 2: Sel kanser telah merebak ke kawasan pelvik lain

Peringkat 3: Sel kanser telah merebak ke kawasan abdomen

Peringkat 4: Sel kanser telah merebak ke luar kawasan pelvik dan abdomen

Pilihan rawatan termasuk pembedahan dan kemoterapi

Pembedahan melibatkan penyingkiran kedua-dua ovari,
 tiub falopian, uterus dan mana-mana kawasan sekitar yang terdapat sel kanser. Sekiranya anda didiagnosis kanser pada peringkat awal, anda mungkin perlu
membuang sahaja ovari dan tiub falopian yang terjejas.
Jangan risau,
anda masih mampu mendapat anak selepas itu

Kemoterapi diperlukan selepas pembedahan bagi membuang sebarang lebihan sel kanser. Ubatan kemoterapi boleh diberikan melalui intravena atau secara terus ke dalam ruang abdomen atau keduanya. Wanita yang menghidap kanser ovari lanjutan memerlukan kemoterapi sebagai rawatan permulaan

Menghadapi kanser ovari

Didiagnosis dengan kanser ovari mungkin salah satu pengalaman paling dahsyat dalam hidup anda. Jadi, penting untuk anda mencari seseorang yang anda percayai untuk membicarakan tentangnya.

Sekiranya anda tidak selesa berkongsi dengan keluarga atau rakan anda,
cari kumpulan sokongan
di mana anda boleh bertemu dan berbincang dengan orang yang memahami apa yang sedang anda hadapi.

Melawan kanser sangat meletihkan. Anda perlu membiarkan orang lain membantu anda dengan apa cara yang mereka boleh.

Di samping itu, ia membantu untuk memastikan matlamat anda realistik supaya anda tidak hanyut.

Akhir sekali, cuba yang terbaik untuk berpegang kepada
diet yang sihat,
dan dapatkan rehat yang cukup untuk menguruskan tekanan serta keletihan yang datang dengan rawatan kanser.


Ada 6 Jenis Rahim Jatuh Yang Wanita Kena Tahu, Jangan Biarkan!

Penulis yakin bahawa hampir kesemua kita pasti pernah terdengar atau terbaca
mengenai keadaan kesihatan yang dikenali sebagai rahim jatuh
. Persoalannya, apa maksud rahim jatuh berserta puncanya? Jom kita ikuti artikel ini untuk tahu dengan lebih lanjut!

Untuk mendapatkan lebih banyak info tentang Kesihatan Wanita, sila dapatkannya
di sini.

Apa maksud rahim jatuh?

Sebelum pergi dengan lebih mendalam lagi tentang maksud rahim jatuh, adalah wajar untuk kita semua mengetahui
definisi sebenar kondisi ini terlebih dahulu
.

Maksud rahim jatuh
, Anterior vaginal prolapse
yang juga dikenali sebagai rahim jatuh atau rahim turun adalah satu keadaan di mana tisu sokongan di antara pundi kencing dan dinding faraj menjadi lemah.

Ia sekali gus mungkin akan mengakibatkan pundi kencing tersembul masuk ke dalam faraj serta menyebabkan pelbagai masalah selepas menopaus ekoran estrogen yang turun mendadak.

Selain itu, ia mungkin akan membuat anda mengalami simptom-simptom seperti berikut:

Rasa tertekan pada pelvis dan faraj

Rasa tidak selesa ketika batuk, bersin, mencangkung atau mengangkat barang berat

Rasa pundi kencing masih belum kosong walaupun selepas membuang air kecil

Rasa sakit ketika melakukan hubungan seksual

Rasa sakit pada bahagian bukaan faraj

Jangkitan pundi kencing yang berterusan

Simptom-simptom ini juga selalunya akan lebih ketara selepas penderita berdiri untuk jangka masa yang lama dan mungkin hilang apabila berbaring.

Sekiranya anda mempunyai sebarang kebimbangan dan persoalan tentang penyakit rahim jatuh atau rahim turun ini, sila berjumpa doktor dengan kadar segera.

Apa punca rahim jatuh?

Seperti mana yang kita tahu, kondisi rahim jatuh akan berlaku akibat tisu sokongan di antara pundi kencing dan dinding faraj menjadi lemah.

Persoalannya, apakah punca rahim jatuh yang sebenar?

Sebenarnya, terdapat banyak sebab keadaan kesihatan ini boleh berlaku pada wanita dan antara yang utama adalah tekanan pada lantai pelvis.

Buat anda yang mungkin belum tahu, lantai pelvis terdiri daripada otot, ligamen dan tisu penghubung yang menyokong organ-organ pelvis.

Hubungan di antara otot, ligamen dan tisu ini akan menjadi lemah dari semasa ke semasa akibat beberapa faktor risiko seperti trauma.

Trauma yang dimaksudkan ini mungkin berpunca daripada proses kehamilan, kelahiran
 dan sebagainya seperti:

Batuk yang kronik

Bersin tanpa henti

Kerap mengangkat barang yang berat

Sering meneran untuk membuang air

Sembelit

Genetik

Obesiti

Pernah melakukan pembedahan pelvis

Pernah melakukan pembuangan rahim

Menopaus

Penuaan

Mungkin ada beberapa faktor risiko punca rahim jatuh yang kami tidak nyatakan di atas, jadi sila berjumpa doktor untuk mengetahui mengenai maksud rahim jatuh dengan lebih terperinci.

Jenis-jenis keadaan kesihatan rahim jatuh

Baiklah, sekarang kita semua sudah tahu maksud rahim jatuh dan puncanya yang sebenar. Berbalik kepada persoalan utama artikel, benarkah ia ada banyak jenis? Ya!

#1.
Vaginal vault prolapse

Ia adalah kondisi di mana kawasan atas faraj jatuh ke dalam ruang faraj akibat keadaan ini dan biasa berlaku pada wanita yang pernah melakukan pembuangan rahim.

#2.
Uterine prolapse

Ia adalah kondisi di mana rahim jatuh ke dalam ruang faraj akibat kondisi ini dan kadangkala mungkin juga boleh membengkak dan terkeluar daripada bukaan faraj.

#3.
Cystocele

Ia adalah kondisi di mana pundi kencing turun ke dalam ruang faraj dan biasa berlaku serentak dengan kondisi jenis
urethrocele
.

#4.
Urethrocele

Ia adalah kondisi di mana tiub uretra turun ke dalam ruang faraj dan biasa berlaku serentak dengan kondisi jenis c
ystocele
.

#5.
Rectocele

Ia adalah kondisi di mana rektum membengkak lantas termasuk atau terkeluar daripada ruang faraj.

#6.
Enterocele

Ia adalah kondisi di mana usus kecil membengkak lantas melekat pada dinding belakang faraj dan biasa berlaku serentak dengan kondisi jenis
vaginal vault prolapse
.

Keenam-enam jenis ini boleh dikategorikan sebagai keadaan kesihatan yang dikenali sebagai a
nterior vaginal prolapse
kerana kesemuanya tergolong dalam
organ pada pelvis wanita
.

Anda rasa diri anda menghidapinya? Segera berjumpa doktor untuk mendapatkan rawatan susulan ya!

Apa boleh buat untuk rawat rahim jatuh?

Pertama sekali, anda perlu menjalani pemeriksaan untuk mendiagnosis kondisi anda bersama doktor bagi mengetahui maksud rahim jatuh, jenis dan kaedah rawatan yang terbaik.

Pilihan utama untuk merawatnya adalah dengan menjalani prosedur pembedahan namun ia sangat bergantung kepada kesihatan dan keputusan anda sendiri.

Sekiranya tidak mahu melakukan pembedahan, ada beberapa kaedah yang anda boleh cuba termasuklah
melakukan senaman kegel
, menggunakan pesari sokongan serta menjalankan terapi estrogen.

Namun sesungguhnya mencegah itu adalah jauh lebih baik daripada merawat bukan?

Untuk mencegah kondisi rahim jatuh, ia perlu bermula daripada usia muda lagi!

Biasakan diri
melakukan senaman kegel
 seperti yang dilakukan dalam
yoga beberapa kali sehari
 serta sentiasa memastikan berat badan anda kekal ideal.

Dalam erti kata yang lebih mudah, cuba amalkan dan jalani kehidupan yang lebih sejahtera untuk
rahim yang lebih sihat dan kuat
!


Antara Lelaki VS Wanita, Yang Mana Lebih LAYAK Jadi Pemimpin? Ini Jawapannya!

Lelaki atau wanita, siapakah yang lebih layak menjadi pemimpin? Adakah faktor jantina boleh mempengaruhi ciri kepimpinan seseorang? Jom ketahui ciri ciri pemimpin yang baik.

Faktor jantina pengaruhi ciri kepimpinan?

Di
tempat kerja
, terdapat
jurang jantina
 yang sebenar antara lelaki dan wanita. Bagi jawatan eksekutif, jurang ini lebih besar.

Menurut statistik daripada Pertubuhan Bangsa-Bangsa Bersatu (PBB) pada 2015, terdapat hanya 18 pemimpin wanita di dunia, yang menyumbang satu persepuluh jumlah pemimpin dunia.

Masalah ini mungkin timbul daripada andaian umum jantina di tempat kerja.

Dalam satu kajian baru, penyelidik mendapati bahawa orang menganggap lelaki mempunyai kualiti kepimpinan yang baik, menerangkan
bilangan lelaki
 yang tinggi dalam jawatan pengurusan.

Apakah ciri-ciri pemimpin yang baik?

Berdasarkan kaji selidik daripada
The Pew Research Center
 terhadap orang ramai, sesetengah ciri mempunyai skor yang lebih tinggi berbanding yang lain untuk menjadi “pemimpin yang baik’.

Kejujuran, kecerdasan dan kepatuhan dianggap kualiti tertinggi seorang pemimpin. Kemahiran
organisasi yang baik
, kesamarataan dan simpati datang dalam senarai yg seterusnya.

Kajian itu juga mendapati bahawa faktor jantina peserta turut mempengaruhi pilihan mereka.

Wanita lebih cenderung berbanding lelaki untuk mengatakan bahawa simpati adalah faktor penting bagi pemimpin, iaitu sebanyak 66% wanita mengatakannya berbanding dengan 47% daripada lelaki.

Di samping itu, wanita lebih cenderung daripada lelaki untuk mengatakan bahawa bercita-cita sebagai sifat penting bagi seorang pemimpin (57% wanita dan 48% lelaki mengatakan bahawa ciri ini sangat penting).

Jurang jantina keseluruhan didorong oleh
generasi muda
-milenium.

Jadi siapakah menjadi pemimpin yang lebih baik, lelaki atau perempuan?

Satu lagi tinjauan dari
The Pew Research Center
 terhadap pemimpin menunjukkan sedikit perbezaan antara lelaki dan wanita dalam beberapa sifat kepimpinan di atas.

Malah, hampir semua peserta tidak melihat perbezaan cita-cita, kejujuran antara pemimpin lelaki dan perempuan.

Walau bagaimanapun, masih terdapat banyak kualiti kepimpinan yang membezakan antara lelaki dan wanita. S

ebagai contoh, pemimpin lelaki mendapat skor lebih tinggi dalam menentukan dan mengendalikan isu kontroversi. Sementara itu, wanita lebih tinggi pada
kemahiran organisasi
daripada lelaki.

Tinjauan ini juga menunjukkan bahawa pemimpin wanita sering
berkomunikasi
 secara terbuka dan telus, lebih cenderung mengakui kesilapan, dan memberikan yang terbaik kepada orang lain.

Apakah kesimpulannya?

Sudah tiba masanya untuk meninggalkan pemikiran kuno tentang peranan jantina di tempat kerja.

Memandangkan peluang untuk bersinar, wanita boleh dan akan cemerlang seperti lelaki, terutamanya apabila mereka merasakan keperluan untuk membuktikan diri mereka dalam peranan bukan tradisional.

Pada hakikatnya, banyak syarikat mengalu-alukan wanita memainkan
peranan dalam pengurusan
dan memberi peluang kepada kakitangan untuk meningkatkan kemahiran dan kebolehan kepimpinan.

Hampir semua bidang profesional, terdapat bidang yang kurang khusus untuk satu jantina atau yang lain.

Keperluan menjadi seorang pemimpin yang hebat sama ada lelaki atau perempuan, adalah kesediaan mereka untuk mengembangkan diri melalui cabaran, bimbingan (
mentoring and coaching
) daripada para pemimpin kanan.


Jangan Tiru Adegan Dalam TV Jika Dipatuk Ular Berbisa! Tenang Dan Ikuti 5 Cara Ini Ya?

Di  Malaysia,
wujud pelbagai jenis haiwan yang hidup berdekatan dengan kita
 serta dalam kalangan mereka ada yang berbisa dan berbahaya.

Sebagai contoh, ular adalah salah satu daripada jenis haiwan yang perlu kita jauhi kerana patukannya mungkin boleh membawa maut jika tidak dirawat segera!

Persoalannya, apa yang perlu dilakukan oleh mangsa sekiranya dipatuk ular berbisa? Adakah perlu menyedut dan meludah bisa seperti yang dimomokkan?

Jom sama-sama kita ikuti artikel ini untuk tahu tentangnya dengan lebih mendalam lagi.

Kekal selamat dikelilingi haiwan

Haiwan yang tampak ramah, comel, manja dan tidak berbahaya
 turut boleh mengancam nyawa anda!

Ia boleh sama ada menggigit, mencakar, menendang, mematuk atau mencederakan anda walaupun kalian tidak langsung melakukan apa-apa yang mengancamnya.

Serangan yang dilakukan itu adalah kerana rasa takut dan berasakan manusia mengancam keselamatan serta akan mengganggu habitat dan kawanannya.

Ini termasuklah ular yang sangat pantang sekiranya mereka berasa diganggu atau diancam oleh kita.

Jadi, sila lebih berwaspada untuk sentiasa kekal selamat dikelilingi segala jenis haiwan ya?

Ular, ada yang berbisa & ada yang bukan?

Ya, penyataan ini memang sangat tepat kerana haiwan ular ada 2 kategori utama yang berbeza iaitu berbisa dan tidak berbisa.

Namun, adalah agak sukar untuk kami menjelaskan kesemua jenis ular dan kategorinya kerana terdapat banyak spesies haiwan ini di negara kita.

Oleh itu, kami hanya akan memberikan beberapa contoh yang boleh dijadikan panduan dan pedoman antaranya:

Ular berbisa

Ular Karang

Ular Katam

Ular Kapak

Ular Tedung

Ular tidak/ kurang berbisa

Ular Lidi

Ular Daun

Pun begitu, adalah tidak wajar untuk kita semua mengambil risiko mendekati haiwan ini hanya kerana ia tidak atau kurang berbisa.

Dalam pada itu, adalah agak sukar untuk kita semua mengenal pasti sama ada ia adalah spesies yang mana satu terutamanya ketika panik.

Jadi,
sila cuba untuk jauhinya dan segera bertindak
 jika sedang atau telah dipatuk!

Apa perlu buat jika dipatuk ular berbisa?

Sekiranya anda menjadi mangsa dipatuk ular berbisa, adakah perlu untuk menyedut, meludah dan mengikat kawasan gigitan terbabit
seperti mana yang terpapar dalam kaca televisyen
?

Ini adalah langkah-langkah yang perlu dilakukan:

#1. Jangan panik dan duduk diam

Memang benar bahawa langkah ini amat sukar dilakukan namun pergerakan yang minimum mampu memperlahankan bisa yang masuk dalam tubuh badan anda.

Ini kerana bisa daripada ular itu tidak akan terus masuk ke dalam tubuh badan sebaliknya melalui sistem limfa terlebih dahulu – cecair yang mengandungi sel darah putih.

Jika anda bergerak akan meningkatkan risiko bisa merebak dengan lebih cepat.

Oleh itu, jangan panik dan duduk diam di situ selepas memastikan haiwan tersebut telah pergi jauh daripada anda.

#2. Biar sahaja ular yang mematuk anda

Mungkin anda berfikiran bahawa menangkap ular yang mematuk anda itu dapat membantu doktor mengenal pasti jenis dan antidot yang perlu digunakan.

Ya, memang kenyataan ini ada benarnya namun ia hanya akan mendatangkan bahaya kepada anda untuk digigit kali kedua.

Lagipun, ketahuilah bahawa pakar bisa di hospital akan menjalankan ujian yang mampu menentukan rawatan paling sesuai buat anda.

#3. Berikan tekanan pada anggota yang dipatuk

Cara untuk memberi tekanan kepada anggota tubuh badan yang dipatuk adalah dengan mengikat atau membalut kawasan terbabit seketat yang mungkin.

Anda mungkin boleh menggunakan
 tali atau kain dan ikat atau balut kawasan yang dipatuk
 untuk memperlahankan bisa daripada memasuki sistem limfa kalian.

Adalah lebih baik jika kalian dapat menandakan kawasan yang dipatuk dengan apa-apa yang mampu dicapai ketika itu agar doktor dapat memberi rawatan yang lebih cepat dan tepat.

#4. Jangan sedut, ludah dan basuh bisa ular

Mungkin
adegan di dalam televisyen
 selama ini adalah kurang tepat kerana perbuatan ini hanya akan mendatangkan mudarat berbanding manfaat.

Selain itu, jangan sesekali basuh kawasan yang digigit kerana perbuatan itu akan membuat sisa bisa pada permukaan kulit itu hilang.

Ia adalah sesuatu yang tidak bagus kerana pakar di hospital kelak tidak dapat menentukan jenis dan antidot yang perlu diberi kepada anda.

#5. Dapatkan bantuan kecemasan

999 adalah nombor utama yang kalian perlu hubungi selepas sahaja anda sedar sedang atau telah dipatuk ular berbisa.

Ini adalah sangat penting untuk kalian mendapatkan bantuan kecemasan tidak kira sama ada ular itu adalah berbisa, tidak atau kurang berbisa.

Jadi jangan bertangguh atau mencuba sebarang
 adegan yang kalian tonton di televisyen
 kerana bantuan daripada pihak profesional adalah yang terbaik.

Cuba jauhi haiwan ini sebaiknya!

Akhir kata, ular adalah haiwan yang sangat berbahaya dan mungkin berbisa serta boleh mendatangkan maut jika tidak berwaspada.

Oleh itu, adalah lebih baik untuk kita semua cuba jauhi haiwan ini sebaiknya agar tidak menjadi mangsa dipatuk ular berbisa.


Kerap Sangat Buang Air Kecil? Cuba Perhatikan Apa Yang Anda Makan!

Masalah pundi kencing aktif merupakan sesuatu yang merimaskan dan boleh membuatkan penghidapnya hilang keyakinan diri. Namun, kondisi ini sebenarnya boleh diatasi jika individu itu mengamalkan pengambilan makanan yang berkhasiat.

Ramai yang tidak tahu kuasa sebenar makanan atau diet yang sihat terhadap sistem urinari.

Dengan pemakanan yang betul,
penghidap penyakit pundi kencing aktif
 bukan sahaja boleh menjadi lebih sihat, malahan simptom mereka juga boleh dikurangkan.

Namun, bagaimanakah diet mempengaruhi penyakit pundi kencing aktif? Mari ikuti kupasan kami di bawah.

Makanan yang berkhasiat, mengapakah ia penting?

Tahukah anda, air kencing kita sebenarnya merupakan bahan buangan yang ditapis daripada darah? Sudah tentulah, tugas menapis ini digalas oleh buah pinggang kita.

Setelah melalui tapisan, air kencing kita akan disimpan di dalam pundi kencing. Walau bagaimanapun, makanan yang kita makan setiap hari mungkin mengandungi bahan yang boleh
menyebabkan iritasi pada kawasan pundi kencing.

Ini boleh menyebabkan pundi kencing menjadi rengsa. Sebab itulah, penghidap pundi kencing aktif tidak dapat menahan kencing dan kadangkala ‘terbabas’!

Makanan yang berkhasiat bukan sahaja boleh membantu penghidap penyakit pundi kencing aktif, ia juga dapat membantu pesakit mengawal
simptom inkontinens urin yang mereka alami.

Menurut laman sesawang
Urology Health
, hampir 30% lelaki dan 40% wanita di Amerika Syarikat mempunyai simptom pundi kencing aktif.

Lebih teruk lagi, mereka yang menghidap penyakit ini menganggap simptom yang mereka alami merupakan sesuatu yang normal dan tidak memerlukan rawatan.

Selain rasa malu, pesakit pundi kencing aktif juga mungkin menganggap ia sebagai salah satu tanda penuaan. Oleh sebab itu, mereka mengelak daripada berjumpa doktor untuk pemeriksaan lanjut.

Apakah perubahan yang boleh saya lakukan?

Sebagai penghidap penyakit pundi kencing aktif, anda perlulah lebih bijak dalam memilih makanan.

Tidak dinafikan, beberapa jenis makanan dan minuman boleh menyebabkan iritasi pada kawasan pundi kencing atau saluran urinari.

Akibatnya, pesakit akan mulai merasai simptom seperti inkontinens urin,
kerap kencing
 dan rasa terdesak untuk membuang air.

Walau bagaimanapun, makanan yang memberi impak negatif kepada orang lain mungkin tidak akan memberikan sebarang kesan kepada anda.

Sebagai panduan, pesakit mungkin boleh menyimpan diari makanan untuk membantu mengesan makanan yang boleh menyebabkan iritasi.

Namun, pertama sekali, anda perlulah berjumpa doktor untuk pemeriksaan lanjut. Doktor akan melakukan pemeriksaan fizikal dan diagnosis yang bersesuaian dengan kondisi anda.

Jika anda benar-benar mengalami penyakit pundi kencing aktif, doktor mungkin akan memberikan ubat-ubatan yang dapat membantu anda mengawal simptom.

Selain itu, doktor juga akan
mencadangkan beberapa jenis senaman
 yang dapat membantu pesakit mengawal pundi kencing dengan lebih baik.

Bukan itu sahaja, sebarang perubahan dari segi diet juga dapat membantu. Ikuti tip kami di bawah supaya anda dapat memilih makanan yang berkhasiat untuk kesihatan pundi kencing anda:

1.
Pantau pengambilan air

Benar,
minum air sebanyak 8 gelas sehari
 merupakan sesuatu yang penting. Namun, berlainan pula dengan penghidap penyakit pundi kencing aktif. Mereka mungkin perlu mengawal dan mengurangkan pengambilan air setiap hari.

Pakar mencadangkan agar pesakit mengurangkan pengambilan cecair sebanyak 25% setiap hari. Selain itu,
kurangkan minum air sebelum waktu tidur.

Namun, jangan pula mengelak minum air! Pesakit masih perlu mengambil lebih daripada 1 liter air setiap hari.

2.
Elakkan pengambilan air berkarbonat dan kafein

Jangan minum terlalu banyak air berkarbonat
 termasuklah yang mempunya label ‘diet’, ‘bebas kafein’ ataupun
sparkling water
.

Minuman berkarbonat dan mengandungi kafein hanya akan membuatkan simptom anda menjadi semakin teruk. Jika anda tidak mahu berlari ke tandas setiap masa, tinggalkan semua minuman ini!

3.
Kurangkan pengambilan minuman beralkohol

Pengambilan alkohol
 mempunyai banyak kesan sampingan yang buruk terhadap kesihatan. Oleh sebab itu, mengurangkan
pengambilan alkohol
 mungkin dapat melegakan simptom yang pesakit alami.

Walau bagaimanapun, belum ada bukti yang konsisten mengenai pengambilan alkohol dan masalah pundi kencing aktif.

4.
Ambil makanan yang berkhasiat dan kaya dengan vitamin

Makanan yang berkhasiat dan kaya dengan vitamin dapat membantu mengurangkan simptom pundi kencing aktif.

Sebagai contoh, tambahkan makanan seperti salmon, tuna, sardin, susu,
yogurt
 dan telur di dalam diet anda setiap hari. Semua makanan di atas
kaya dengan vitamin D
 yang amat baik untuk kesihatan urinari.

Selain itu,
makanan yang mengandungi vitamin C
 juga mungkin dapat membantu. Namun, kajian menunjukkan terlalu banyak mengambil vitamin C boleh memburukkan simptom pundi kencing aktif.

Jangan abaikan makanan yang berkhasiat!

Tidak dinafikan, makanan yang berkhasiat amat penting untuk individu yang mengalami masalah urinari. Jika sebelum ini anda selalu mengambil minuman yang mengandungi kafein dan sebagainya, cuba berhenti secara perlahan-lahan.

Masalah pundi kencing aktif merupakan penyakit serius yang sukar untuk dirawat. Namun, jika anda lebih berhati-hati dalam memilih makanan, tidak mustahil simptomnya dapat dikurangkan pada masa hadapan.


Tabiat Yang Menyebabkan Kegatalan Faraj

Apakah tabiat sering kita lakukan yang boleh menyebabkan gatal pada faraj? Artikel di bawah akan memberikan info lebih terperinci mengenai permasalahan ini.

Douching
atau produk pembersih faraj

Faraj memiliki keupayaan menakjubkan untuk menjalankan fungsi pembersihan secara sendiri. Percaya atau tidak, kaedah
douching
 atau mengunakan produk pembersihan faraj sebenarnya banyak mendatangkan kesan bahaya daripada memberikan manfaat.

Bahagian dalam faraj mengandungi bakteria baik yang membantu mengimbangi tahap pH persekitaran, dan juga berfungsi melawan bakteria tidak baik yang berpotensi mengalakkan pertumbuhan yis.

Ini menjelaskan mengapa penggunaan produk yang tidak sesuai akan mengubah persekitaran semula jadi faraj, menyingkirkan rembesan faraj, menganggu bakteria normal faraj serta merengsakan kulit di sekeliling faraj. Akibatnya, faraj mungkin menjadi gatal.

Produk pembersih faraj, sama ada menggunakan bahan semula jadi, mempunyai bau tanpa pewangi, mengandungi alkohol atau tidak, tetap berpotensi untuk menyebabkan kegatalan faraj. Produk-produk seperti ini adalah termasuk seperti semburan faraj, krim, sabun, buih mandian, bahan pencuci, lilin (
wax
), kertas tandas, dan  pelembut kain.

Mengambil terlalu banyak gula

Diet tinggi gula, sama ada datang gula itu sendiri, atau dari nasi, tepung, roti, telah dikenal pasti akan menyebabkan bau, gatal-gatal serta simptom jangkitan yis pada faraj.

Selain itu, mempunyai tahap glukosa darah yang tinggi juga boleh mencetuskan komplikasi kepada sistem imunisasi. Individu wanita yang memiliki sistem imunisasi yang lemah daripada individu biasa adalah berkemungkinan mendapat jangkitan yis kerana tubuh tidak mampu melawan yis.

Tekanan hidup

Tekanan hidup yang tinggi juga boleh memberikan kesan negatif kepada kesihatan kita termasuk masalah sistem imunisasi lemah dan kegatalan faraj. Sistem imunisasi yang lemah tidak berkemampuan untuk melawan bakteria, individu wanita yang berdepan dengan tekanan hidup lebih cenderung untuk dijangkiti yis.

Untuk mengurangkan simpton serta menghilangkan rasa gatal pada faraj, tahap tekanan harus direndahkan atau dikurangkan. Cuba untuk berbincang dengan pakar terapi untuk mendapatkan nasihat. Secara alternatif, aktiviti fizikal seperti melakukan yoga, bersenam, berlari, bermeditasi dan sebagainya dapat melegakan tekanan.

Tabiat tidur yang tidak sihat

Ketika tidur, tubuh akan memperbaiki diri untuk mengekalkan keseimbangan kesihatan yang optimum. Jika terdapat sesuatu perkara yang membuatkan timbulnya kerisauan pada waktu malam, keadaan ini cenderung untuk melemahkan sistem imunisasi. Kesannya, kegatalan pada faraj akan berlaku. Begitu juga jika tidak mendapat tidur yang mencukupi (seelok-eloknya 8 jam sehari), kesihatan tubuh juga akan mula merosot secara perlahan.

Kegatalan pada faraj sememangnya satu keadaan yang amat tidak menyelesakan, dan ia boleh berlaku disebabkan tabiat buruk yang tidak kita sangka. Dengan mengubah atau mengurangkan tingkah laku yang boleh menyebabkan kegatalan, masalah faraj yang gatal dapat dielakkan. Namun, sekiranya masalah kegatalan ini menjadi teruk dan menimbulkan kerengsaan, adalah lebih baik untuk mendapatkan nasihat doktor untuk rawatan lanjut.


Kerap Diserang Migrain? Cuba 5 Langkah Ini Untuk Atasinya, PASTI BERKESAN!

Individu yang mengalami serangan migrain biasanya mempunyai masalah menguruskan tugasan harian, dan sudah pasti anda mahu menghindarinya.

Jadi berikut kami sediakan 5 cara mengawal masalah migrain.

Bagaimana untuk berdepan dengan serangan migrain

Individu yang kerap diserang masalah sakit kepala ini pastinya sukar untuk mengenal pasti faktor pencetusnya
.

Apatah lagi adakalanya serangan migrain melibatkan gabungan pelbagai faktor yang kompleks.

Anda mungkin berasa sukar untuk mengatasi keadaan ini.

Namun sebenarnya terdapat cara yang boleh dilakukan untuk mengawal masalah migrain yang dialami itu.

5 cara mengawal masalah migrain

Berikut dikongsikan cara-cara untuk mencegah dan mengatasi masalah migrain:

 Catatan setiap kali diserang migrain

Ia mungkin kedengaran renyah.

Namun langkah pertama yang disarankan untuk mengawal masalah migrain adalah dengan membuat catatan atau jurnal mengenai serangan migrain yang dialami.

Tujuannya bagi mengenal pasti pencetus simptom migrain anda.

Ini dapat membantu menentukan hubung kaitnya dengan kekerapan anda mengalami migrain.

Selain itu, ia boleh menjadi petunjuk untuk anda mengelakkan perkara yang mendatangkan masalah sakit kepala anda.

Dengan adanya buku catatan, ia dapat membantu doktor memberi anda ubat-ubatan yang bersesuaian untuk
 sakit kepala atau sebarang gejala lain seperti loya dan muntah.

Di samping itu, jurnal yang dibuat boleh membantu mengurangkan keadaan perubatan yang melemahkan fizikal dan mental seperti kemurungan atau tekanan darah tinggi.

 Penjagaan kebersihan

Penjagaan aspek kebersihan tidur adalah penting untuk mencegah serangan migrain, selain daripada manfaat kesihatan fizikal dan mental badan anda.

Tahap kebersihan tidur dalam istilah perubatan merujuk kepada kepelbagaian tabiat yang dilakukan untuk mendapatkan waktu tidur malam yang berkualiti dan fokus pada siang harinya.

Namun,
selalunya penghidap migrain juga akan mengalami insomnia
 yang akan mengakibatkan serangan episodik menjadi lebih kerap.

Untuk mengatasi gangguan ini, anda disarankan untuk melakukan 5 perubahan tingkah laku, seperti:

Memastikan tidur pada waktu yang sama setiap hari untuk tempoh minimum 8 jam

Elakkan penggunaan gajet di tempat tidur

Hindari tidur siang

Amalkan teknik visualisasi

Elakkan pengambilan hidangan makanan dan minuman yang berat, masing-masing antara tempoh 4 jam dan 2 jam sebelum tidur

Anda juga boleh
memilih untuk mengamalkan terapi tingkah laku kognitif
jika mahu melawan masalah insomnia dan sebagai langkah efektif menangani masalah migrain.

Terapi tersebut telah dikenal pasti sebagai rawatan pertama untuk insomnia dan melibatkan gabungan komponen berbeza.

Ia merangkumi pengetahuan mengenai kebersihan tidur yang baik, teknik relaksasi, teknik kawalan tidur dan teknik kognitif.

 Keluarkan peluh untuk lebih sihat

Aktiviti fizikal seperti bersenam mempunyai 1 hubungan yang kompleks dengan serangan migrain.

Bagi sesetengah individu, ia membantu
mengurangkan simptom sakit kepala dengan berkesan
.

Tetapi ada juga akan mengalami serangan migrain yang lebih kronik selepas bersenam.

Walaupun begitu, senaman berintensiti rendah dipercayai dapat mempengaruhi kekerapan serangan migrain.

Aerobik adalah 1 pilihan baik bagi memastikan masalah migrain berada dalam keadaan terkawal.

Senaman ini juga berkesan dalam meningkatkan kualiti kehidupan secara keseluruhan.

 Ia membantu
mengatasi gangguan berkaitan migrain seperti gangguan tidur
, tekanan darah tinggi, kemurungan dan serangan kegelisahan.

Jika anda tidak gemar untuk berjoging atau beriadah di sekitar taman, anda boleh memilih untuk mengikuti kelas tarian, mendaki atau bermain di liga sukan untuk mendapat manfaat senaman aerobik yang berkesan.

 Pemakanan semula jadi dan seimbang

Makanan dan minuman dikatakan sebagai
 pencetus paling biasa yang mengakibatkan serangan migrain.

Ini termasuklah makanan pedas, mengandungi monosodium glutamat (MSG), coklat, daging serta keju, kafein dan alkohol.

Jadi, sekiranya anda mahu mengelakkan masalah migrain, anda disyorkan mengehadkan atau terus mengelakkan pengambilan makanan pencetus sakit kepala ini.

Dalam masa yang sama, hadkan pengambilan minuman bergula, berkafein dan beralkohol bagi membantu mengurangkan kekerapan diserang migrain.

Anda disarankan untuk mengambil makanan semula jadi yang dapat memberikan badan pelbagai manfaat kesihatan.

Ia termasuk mengurangkan
risiko menghidapi pelbagai penyakit kronik
, menurunkan kolesterol dan tekanan darah serta meningkatkan kualiti kehidupan secara amnya.

 Berikan maklumat terperinci

Ubat-ubatan adalah 1 cara yang dapat membantu melegakan dan mengawal masalah migrain, jadi penting untuk anda berikan doktor segala maklumat yang diperlukan tentang simptom dan kekerapan serangan migrain.

Lebih baik lagi jika anda boleh memberikan doktor maklumat lengkap tentang sejarah perubahan masa lalu anda.

Tindakan tersebut akan memudahkan doktor mengenal pasti pencetus migrain dan seterusnya memberikan
rawatan yang lebih berkesan untuk mengatasi masalah sakit kepala anda
.

Selain itu, siapkan juga senarai lengkap ubat-ubatan yang telah atau sedang anda ambil.

Tujuannya untuk membantu doktor menentukan ubat yang berkemungkinan mencetuskan migrain.


Pawagam Akan Dibuka Semula Mulai 1 Julai: Sebelum Pergi, Ini Yang Anda Perlu Tahu!

Untuk mendapatkan lebih banyak info tentang coronavirus di Malaysia, sila dapatkannya di sini.

Tanpa kita sedar, penularan virus korona baharu di seluruh dunia kini sudah mencapai kira-kira 9 juta kes positif.

Lebih separuh daripada jumlah kes positif tersebut telah pulih namun sudah mencatatkan lebih 400,000 kematian.

Negara yang mencatatkan kes positif paling banyak adalah Amerika Syarikat
 diikuti oleh Brazil dan Rusia di tempat kedua dan ketiga.

Bagaimana pula dengan situasi di Malaysia?

[covid_19]

Dari mata kasar, negara kita dilihat telah berjaya mendatarkan graf jangkitan
, terima kasih kepada semua petugas barisan hadapan.

Ada satu berita gembira yang diumumkan oleh kerajaan Malaysia baru-baru ini iaitu pawagam dan beberapa lagi aktiviti lain akan dibenarkan beroperasi semula mulai 1 Julai 2020.

Apa reaksi kita sepatutnya?

Kehidupan semasa PKP akibat COVID-19

Dalam usaha memutuskan rantaian jangkitan COVID-19, Perdana Menteri Malaysia Tan Sri Muhyiddin Yassin
 telah mengarahkan Perintah Kawalan Pergerakan (PKP)
.

Untuk rekod, negara kita telah mula berada dalam fasa PKP bermula 18 Mac 2020.

Ia kemudiannya dilonggarkan sedikit demi sedikit dengan pengenalan Perintah Kawalan Pergerakan Bersyarat (PKPB) dan Perintah Kawalan Pergerakan Pemulihan (PKPP).

Baca juga:

Raya Tetap Raya, TAPI Ini 11 Perkara Boleh & Tidak Untuk BERAYA Masa PKPB, Sila Patuhi!

Anda Bebas Bergerak Masa PKPP Tapi WASPADA! Ini 7 Tempat BERISIKO Tinggi Sebar COVID-19

Jika segalanya baik, maka kita akan beralih ke fasa normalisasi bermula 1 September 2020.

Tidak dinafikan, kehidupan semasa PKP adalah sangat memberi tekanan ekoran sekatan yang menutup kebebasan kita untuk keluar bekerja, beriadah dan beraktiviti.

Pun begitu, inilah harga yang perlu kita semua bayar dalam usaha memastikan kesihatan dan kesejahteraan masyarakat sejagat.

PKPB & PKPP beri peluang rakyat teruskan kehidupan normal

Walau bagaimanapun keadaannya, kehidupan wajar dan mesti diteruskan.

Disebabkan itu, kerajaan Malaysia telah mengambil inisiatif memperkenalkan 2 jenis Perintah Kawalan Pergerakan yang sedikit longgar berbanding sebelumnya iaitu PKPB dan PKPP.

Ketika ini, rakyat negara kita dilihat mampu menarik nafas lega kerana
sudah kurang sekatan untuk bergerak ke mana-mana
.

Kita sudah boleh pulang ke kampung halaman
 serta bekerja kerana banyak sektor ekonomi yang sudah kembali dibuka.

Sekiranya anda berasa diri dijangkiti virus korona baharu ini, batalkan perancangan anda untuk keluar rumah dan segera dapatkan rawatan ya!

Bermula 1 Julai 2020, ada satu aktiviti yang sekian lama kita nantikan akan dibenarkan beroperasi semula iaitu pawagam.

Nanti, jangan seronok dulu. Ada beberapa perkara yang kalian perlu tahu!

Pawagam Malaysia dibuka semula, apa reaksi kita sepatutnya ?

Terkini, kerajaan telah mengumumkan bahawa aktiviti pawagam, teater, kolam renang dan acara secara langsung dibenarkan dibuka kembali mulai 1 Julai 2020.

Menteri Kanan (Keselamatan) Datuk Seri Ismail Sabri Yaakob menyatakan sedemikian di samping menekankan kepentingan prosedur operasi standard (SOP).

Anda mungkin berminat untuk membaca:

Antara SOP yang akan ditetapkan oleh pihak berkuasa adalah seperti berikut:

Acara dijalankan di dalam dewan tertutup

Tempat acara perlu disanitasi dengan kerap

Suhu badan perlu diperiksa terlebih dahulu

Penggunaan pelitup muka dan pencuci tangan ditekankan

Penjarakan sosial adalah dimestikan pada setiap masa

Kehadiran peserta tidak boleh lebih 250 orang (tertakluk saiz dewan)

Ekoran berita gembira ini, dua rangkaian pawagam Malaysia yang popular iaitu Golden Screen Cinemas (GSC) dan TGV Cinemas (TGV) tampil membuat kenyataan.

Menurut Ketua Pegawai Eksekutif Golden Screen Cinemas (GSC), Koh Mei Lee, keputusan kerajaan itu memberi kelegaan kepada syarikat dan pihaknya yang masih menanti SOP rasmi supaya dapat membuat persediaan lebih awal.

Ia dipersetujui oleh Ketua Pegawai Eksekutif, TGV Cinemas (TGV) Yeoh Oon Lai, yang menyatakan pihaknya akur dengan jumlah 250 penonton ditetapkan kerajaan biarpun kapasiti premis boleh memuatkan 100 hingga 300 orang.

Adakah sesuai ke panggung wayang semasa pandemik COVID-19?

Selepas mengetahui berita gembira ini, sudah pasti satu Malaysia berasa gembira setelah hampir 4 bulan tidak menonton wayang di pawagam.

Namun, adakah ia waktu yang sesuai untuk serbu panggung wayang?

Tepuk dada tanya selera, jawapannya ada pada diri anda!

Hakikatnya, mungkin tiada masalah untuk kita semua menyertai aktiviti seperti ini kerana
SOP yang akan diperkenalkan oleh kerajaan adalah sangat ketat
.

Pun begitu, adalah wajar untuk kita lebih berwaspada dengan
mengamalkan setiap normal baharu yang perlu kita biasakan sehingga pandemik ini reda
.

Oleh itu, sentiasa menggunakan pelitup muka, pencuci tangan serta cuba pastikan penjarakan sosial sentiasa terjaga agar kalian terselamat dari jangkitan.

Akhir kata, diri kita sendiri adalah barisan hadapan COVID-19 kini. Bersama, kita tentu boleh menang!

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Nak Elak Masalah Jisim Otot Hilang Masa Usia Tua Nanti? Ikut 6 Cara Ini

Apabila kita semakin berusia, jisim otot kita akan semakin berkurangan. Adakah anda tahu mengenai keadaan otot manusia yang semakin mengecil ini? Tahu tak, keadaan ini boleh menjejaskan fungsi otot manusia.

Untuk mendapatkan lebih banyak info tentang Sihat Pada Usia Emas, sila dapatkannya
 di sini.

Sarkopenia: Kehilangan jisim otot yang menjejaskan fungsi otot

Keadaan kehilangan jisim otot ini disebut sebagai sarkopenia.
Kehilangan jisim otot manusia ini disebabkan oleh proses penuaan yang dialami.

Normal jika seseorang itu kehilangan jisim otot apabila sudah semakin tua.

Namun, sarkopenia adalah satu keadaan kehilangan jisim otot yang agak teruk sehingga boleh menjejaskan tubuh badan anda.

Sarkopenia boleh mengganggu keseimbangan tubuh, kekuatan untuk berjalan serta perkara-perkara lain.

Apakah punca kepada sarkopenia sehingga boleh menjejaskan fungsi otot?

Penyebab biasa bagi sarkopenia ialah kurangnya melakukan aktiviti fizikal setiap hari. Namun, ada juga beberapa punca lain yang boleh menyebabkan sarkopenia.

Antaranya ialah:

Kurangnya sel saraf yang menghantar isyarat dari otak untuk menyatakan kepada otot agar ia bergerak

Kurangnya paras hormon dalam tubuh

Badan anda kurang berfungsi untuk menukarkan protein kepada tenaga

Tidak mengambil sumber protein atau kalori yang mencukupi setiap hari bagi mengekalkan jisim otot

Ini cara untuk mengelakkan sarkopenia yang boleh menjejaskan fungsi otot

Terdapat beberapa kaedah yang boleh membantu seseorang itu daripada mendapat sarkopenia. Cara-cara tersebut ialah:

#1. Senaman rintangan

Antara jenis senaman rintangan adalah seperti angkat berat
, menarik beban atau mana-mana kaedah senaman yang menggerakkan tubuh badan melawan graviti.

Apabila anda melakukan jenis senaman ini, tekanan pada otot manusia akan menyebabkan isyarat pertumbuhan yang sekali gus menguatkan otot anda.

Selain itu, senaman ini juga membantu mempertingkatkan tindakan hormon yang menggalakkan pertumbuhan otot.

#2. Latihan kecergasan

Lathan kecergasan yang meningkatkan kadar degupan jantung bukan sahaja baik untuk jantung, tetapi juga bermanfaat dalam mengelakkan sarkopenia.

Antara jenis senaman yang bermanfaat dalam melawan sarkopenia adalah seperti senaman aerobik.

Kajian ada menunjukkan bahawa, wanita berusia yang melakukan senaman aerobik selama 5 hari seminggu mengalami peningkatan jisim otot.

Mereka melakukan senaman aerobik dalam tempoh 15 minit pada permulaannya dan meningkat sehingga 45 minit sehari selama 12 bulan.

#3. Pengambilan protein

Salah satu fungsi protein yang paling utama adalah membina dan menguatkan tisu otot.

Apabila seseorang itu semakin berusia, maka dia digalakkan untuk mengambil lebih banyak sumber protein bagi meningkatkan jisim otot.

Asid amino leucine yang terkandung dalam protein memainkan peranan yang penting dalam pertumbuhan otot manusia.

Antara jenis makanan yang kaya dengan asid amino ini adalah seperti daging, ikan dan juga telur.

#4. Vitamin D

Apabila seseorang itu mempunyai kekurangan vitamin D dalam tubuh, dia juga berpotensi untuk mengalami sarkopenia.

Pengambilan vitamin D
 juga boleh membantu meningkatkan kekuatan otot dan menguatkan keseimbangan tubuh.

Namun, dos vitamin D yang tepat bagi mengelakkan sarkopenia dan mengembalikan fungsi otot adalah tidak begitu diketahui.

#5. Asid lemak omega-3

Selain baik untuk otak,
asid lemak omega-3 juga berkesan dalam meningkatkan pertumbuhan otot manusia agar tidak menjejaskan fungsi otot.

Dalam satu kajian, wanita yang mengambil 2 gram suplemen minyak ikan berserta senaman rintangan akan mengalami peningkatan kekuatan otot.

Kesan yang mereka alami juga adalah lebih baik berbanding wanita yang hanya melakukan senaman rintangan tanpa pengambilan minyak ikan.

#6. Berjalan

Selain daripada senaman dan juga pemakanan,
berjalan seperti biasa juga boleh membantu anda melawan sarkopenia.

Bagi warga emas, ia adalah aktiviti yang paling mudah untuk dilakukan oleh mereka.

Satu kajian di Jepun mendapati, mereka yang berusia 65 tahun ke atas dan kerap berjalan dalam masa 6 bulan, mengalami peningkatan jisim otot.

P
eningkatan ini lebih jelas berlaku dalam kalangan warga emas yang mempunyai jisim otot yang lebih sedikit sebelum kajian dilakukan.

Kesimpulan

Apabila kita semakin tua, kehilangan jisim otot adalah perkara biasa.

Namun, jika ia menjejaskan kehidupan seharian seperti kerap jatuh atau tidak dapat mengimbangkan diri ketika berdiri, ini bermakna anda mengalami sarkopenia.

Oleh itu, cuba lakukan perkara-perkara yang telah disarankan di atas bermula hari ini untuk mengelakkan sarkopenia.


3 Tip Pemakanan untuk Anak Remaja

Menyediakan makanan untuk anak remaja sama sukarnya dengan memujuk anak kecil untuk makan! Ini kerana, anak remaja sudah pandai untuk menjaga badan dan bimbang dengan berat badan mereka. Walau bagaimanapun, pada usia remaja, anak anda akan melalui pelbagai perubahan fizikal yang memerlukannya mengambil pemakanan yang sihat dan seimbang.

Makan makanan sihat

Anda mungkin risau jika anak anda gemarkan makanan rapu pada usia sebegini. Makan makanan sihat tidak bermakna anak anda perlu meninggalkan langsung kesemua makanan rapunya. Makan makanan sihat bermaksud mereka perlu menyeimbangkan makanan dan mengurangkan minuman manis serta makanan segera. Nutrien yang perlu ada dalam makanan seperti protein, karbohidrat, dan lemak diperlukan sebagai sumber tenaga untuk tubuh.

Protein memberikan sehingga 50% daripada berat badan. Makanan kegemaran anak remaja selalunya mengandungi amaun protein yang tinggi, seperti daging, ayam, turki, ikan, telur, dan keju.

Karbohidrat, ditemui dalam kanji dan gula, merupakan sumber tenaga utama untuk badan. Meskipun semua karbo memberikan anda lonjakan tenaga, namun tidak semua karbo adalah sama. Pakar Pemakanan menasihatkan anak remaja untuk mengambil 50% hingga 60% kalori daripada makanan karbohidrat kompleks (sayuran berkanji, sayur kacang, kacang pis, dan sayuran hijau) dan mengambil sedikit karbohidrat ringkas (gula, gula-gula, minuman tenaga dan minuman soda).

Lemak hanya diperlukan tidak lebih daripada 30% daalam pemakanan anda. Anak remaja selalunya mengelak untuk makan makanan lemak, namun sebenarnya, lemak juga penting sebagai sumber tenaga dan vitamin larut lemak: A, D, E, dan K.

Vitamin dan mineral juga hanya diperlukan dalam amaun yang kecil, tetapi tiada alasan untuk anda tidak mengambilnya. Anak remaja perlu memberi perhatian pada pengambilan amaun kalsium, zat besi, zink, dan vitamin D.

Jangan melangkau sarapan pagi

Jika anak anda selalunya tidak mengambil sarapan pagi, anda perlu menyediakan sarapan pagi untuk seisi keluarga. Melangkau sarapan pagi tidak akan membantu anak remaja menurunkan berat badan, malah ianya juag tidak elok untuk kesihatan mereka.

Idea snek yang sihat

Anak remaja memerlukan banyak tenaga untuk tumbesaran mereka. Berbanding membiarkan anak anda makan makanan seperti burger ataupun minum minuman ringan, cuba ajar mereka untuk makan snek berkhasiat. Anda boleh memenuhkan peti sejuk anda dengan snek berkhasiat seperti buah-buahan segar, supaya apabila mereka berasa lapar, mereka boleh senang mendapatkan snek berkhasiat di rumah.


Jangan Memandai-Mandai Kongsi Alatan Seks, Silap-Silap Kena Jangkitan Kelamin Pula!

Permainan atau alatan seks, turut dikenali dengan nama
sex toys
merupakan antara cara untuk pasangan yang sudah berkahwin menambah rencah ke dalam hubungan kelamin mereka.

Penggunaan sex toys
 ketika melakukan hubungan seks merupakan 100% atas persetujuan diri sendiri.

Tiada salahnya jika anda menggunakan permainan seks untuk merancakkan aktiviti seksual anda. Dalam masa yang sama, normal juga jika anda tidak suka menggunakannya.

Peralatan seks bukan sahaja bagus untuk
membantu pasangan mencapai klimaks
 masing-masing, tetapi ia juga boleh digunakan oleh mereka yang ada masalah disfungsi seksual ataupun masalah kesihatan lain yang membuatkan kemampuan mereka terbatas.

Walau bagaimanapun, apakah tujuan utama penggunaan permainan seks? Sudah tentulah, matlamat utamanya adalah untuk mencapai orgasma – lebih-lebih lagi dalam kalangan wanita.

Malah, ada juga individu yang berkongsi alatan seks mereka bersama pasangan ketika melakukan hubungan intim. Bagi mereka, perbuatan ini mampu menghangatkan lagi hubungan asmara!

Walau bagaimanapun, mungkin ramai yang tidak tahu perbuatan ini datang dengan risikonya yang tersendiri.

Pernahkah anda dengar
mengenai jangkitan kelamin,
 STI atau
sexually transmitted infection
? Jika anda gemar berkongsi
sex toys
 bersama pasangan, STI merupakan salah satu bahaya yang anda mungkin tidak nampak!

Bolehkah saya mendapat STI daripada alatan seks?

Jawapan pendeknya adalah ya. Anda boleh mendapat STI daripada
sex toys
 yang anda gunakan setiap hari.

Walau bagaimanapun, kebanyakan STI tidak dapat bertahan lama di luar tubuh badan manusia. Namun, jangan cepat-cepat tarik nafas lega!

Jangkitan seperti
gonorea
,
klamidia
,
herpes
 dan HPV sememangnya boleh disebarkan melalui penggunaan peralatan seks.

Selain itu, berhati-hati jugalah semasa berkongsi alatan seks yang boleh menyebabkan luka atau pendarahan.

Alatan seks jenis ini boleh menyebarkan jangkitan bawaan darah seperti hepatitis B, hepatitis C,
HIV dan juga AIDS.

Namun, STI hanya boleh disebarkan jika anda berkongsi alatan seks tersebut bersama orang lain. Jika anda menggunakannya seorang diri
untuk tujuan masturbasi
, mustahil untuk anda dijangkiti STI.

Untuk pengetahuan anda, STI merupakan sesuatu yang lazim. Malah, menurut
American Sexual Health Association
 hampir separuh daripada populasi dunia pernah mengalami STI sekurang-kurangnya sekali seumur hidup.

Walaupun ada banyak stigma mengenai penyakit kelamin, namun ia sebenarnya amat mudah untuk dirawat.

Malah, ada banyak cara yang anda boleh lakukan untuk kekal berkongsi alatan seks dengan selamat tanpa perlu risau mengenai risiko STI.

Guna alatan seks secara bertanggungjawab

Untuk pengetahuan anda, peralatan seks boleh menyebarkan penyakit kelamin seperti
klamidia
, sifilis,
herpes
,
vaginosis bakteria
 dan juga shigella.

Malah, wanita yang gemar berkongsi alatan seks masing-masing juga berhadapan dengan risiko yang lebih tinggi untuk menghidap
vaginosis bakteria
.

Alatan seks perlulah digunakan secara bertanggungjawab.

Jika anda gemar berkongsi alatan seks bersama pasangan atau bersama pasangan yang berbeza,
sex toys
 yang anda gunakan boleh menyebarkan STI sama seperti anda melakukan hubungan seks.

Untuk mengelakkan perkara ini daripada terjadi, pastikan anda praktikkan ‘
barrier method
’.
Gunakan kondom pada sex toys
 anda seperti
dildo
 dan
vibrator
 untuk menambah satu lagi lapisan perlindungan tambahan.

Pastikan juga anda bertindak menukar kondom tersebut setiap kali ia bertukar tangan.

Selain itu, jangan lupa basuh alatan seks anda selepas berasmara! Jangan malas-malas ya.

Jika anda kerap membersihkan alatan seks anda selepas berhubungan intim, anda tidak lagi perlu risau mengenai STI.

Bagaimana hendak membasuh permainan seks?

Mudah sahaja! Pertama sekali, pastikan anda tahu permainan seks yang anda gunakan diperbuat daripada bahan apa.

Kedua, pastikan anda keluarkan item yang tidak boleh dibasuh seperti bateri dan sebagainya.

Setiap kali anda membeli peralatan seks, ia pasti datang bersama cara untuk membersihkan dan menyimpannya dengan selamat. Oleh sebab itu, pastikan anda ikut arahan tersebut dengan betul.

Untuk permainan seks yang boleh diguna semula, pastikan anda basuh menggunakan sabun dan air suam selepas setiap penggunaan. Kemudian, biarkannya kering terlebih dahulu sebelum menyimpannya seperti biasa.

Selain itu, periksa alatan seks anda dengan kerap. Pastikan tidak ada bahagian yang retak atau pecah kerana kuman boleh merebak di kawasan tersebut dan menyebabkan jangkitan.

Kesimpulan

Peralatan seks atau
sex toys
 boleh menjadi salah satu item yang
dapat menghangatkan lagi hubungan kelamin antara pasangan suami dan isteri.

Walau bagaimanapun, sebelum anda berkongsi permainan seks dengan orang lain, pastikan anda sendiri bebas daripada STI!

Jika tidak, adalah salah untuk anda melakukan hubungan kelamin atau berkongsi alat seks b
ersama pasangan, lebih-lebih lagi jika mereka tidak mengetahui tentang STI yang anda alami.

STI boleh diuji dan mudah untuk dirawat. Oleh sebab itu, jika anda ingin berkongsi alatan seks bersama orang lain, pastikan anda dan pasangan bebas daripada STI ya!


Beli Banyak Petai, Tapi Tak Habis Makan? Ini 3 Cara Simpan Petai Agar Tahan Lama, Kekal 'Fresh'!

Kami percaya pasti ramai yang gemar makan petai. Selain untuk mendapatkan khasiat petai itu sendiri, ramai yang gemarkan ulam ini disebabkan rasa dan baunya yang membangkitkan selera dalam sesuatu hidangan. Apatah lagi jika dimasak bersama sambal udang atau sotong. Bagi anda yang membeli petai dengan kuantiti yang banyak, ikuti cara simpan petai tahan lama ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

3 cara simpan petai tahan lama

Buat peminat petai, anda mesti tahu kaedah simpan petai agar ia sentiasa segar dan tahan lama untuk dimasak berkali-kali.

Ini kerana, jika di luar musim, buah petai mungkin dijual dengan harga yang lebih tinggi daripada biasa.

Oleh itu, adalah lebih baik untuk membelinya pada harga yang murah dengan kuantiti yang banyak bagi dijadikan stok untuk memasak.

Ikuti tiga cara simpan petai tahan lama di bawah ini.

Cara simpan petai tahan lama 1: Simpan dalam bekas air

Cara pertama yang boleh anda lakukan untuk menyimpan petai adalah dengan meletakkannya dalam bekas air.

Cara ini dikatakan boleh mengekalkan kesegaran petai selain menjadikan ia lebih rangup. Lihat caranya di bawah ini:

Anda boleh
mengopek petai
 daripada kulitnya terlebih dahulu, atau dibiarkan bersama kulitnya. Jika petai dibiarkan bersama kulitnya, ia mestilah dipotong kecil-kecil mengikut ‘mata’ petai tersebut.

Petai yang telah dikopek
 atau dipotong kecil perlu dibersihkan terlebih dahulu bagi mengelakkan kerosakan pada petai tersebut.

Kemudian, masukkan petai ke dalam balang kaca atau
botol plastik
 yang bersih.

Isikan air sehingga menutupi keseluruhan petai tersebut.

Simpan botol
 atau balang tersebut dalam peti sejuk di bahagian bawah.

Pastikan anda menukar air dalam botol petai sekurang-kurangnya dua kali seminggu. Ini bagi mengelakkan air menjadi busuk dan merosakkan petai yang disimpan.

Cara simpan petai tahan lama 2: Bilas dengan air panas

Selain daripada cara di atas, ada juga kaedah kedua yang boleh digunakan agar petai yang disimpan tahan lebih lama.

Cara ini mungkin agak jarang diamalkan namun ia boleh dicuba sebagai satu kaedah yang baharu.

Caranya ialah:

Masak air sehingga mendidih atau sediakan air panas.

Kopek
biji petai
 daripada kulitnya dan basuh sehingga bersih.

Tuangkan air panas ke dalam mangkuk petai yang telah dikopek. Kemudian, kacau petai selama 3 hingga 5 minit. Hati-hati ketika mengacau buah petai kerana ia melibatkan penggunaan air panas.

Kemudian, toskan petai tersebut.

Dalam bekas yang lain, sediakan
ais batu
 dan isikan dengan air sejuk. Selepas itu, masukkan petai yang telah ditoskan ke dalam air ais tersebut.

Kacau dengan menggunakan sudu selama 2 minit, kemudian toskan petai tersebut. Penggunaan air sejuk boleh membantu menghentikan pemanasan pada petai dan mengekalkan tekstur yang rangup pada petai.

Selepas ditoskan, lap petai dengan menggunakan tisu dapur sehingga benar-benar kering.

Seterusnya,
masukkan petai
 yang telah kering ke dalam beg plastik atau bekas kedap udara.

Masukkan bekas petai ke dalam bahagian sejuk beku
peti ais
. Ia boleh disimpan sehingga satu tahun.

Tip simpan petai tahan lama 3: Bekukan dalam peti sejuk

Cara yang ketiga ini juga boleh membantu anda menyimpan stok petai lebih lama. Ia juga dikatakan boleh mengekalkan khasiat buah petai daripada hilang.

Ikuti cara penyimpanannya seperti di bawah ini:

Kopek kulit petai
 dan pastikan anda membuang selaput yang menempel pada buah petai tersebut.

Sediakan air garam dan rendamkan buah petai dalam air tersebut selama 10 hingga 15 minit.

Bilas
buah petai
 dengan air bersih dan toskan.

Kemudian, masukkan buah petai ke dalam bekas kecil dan bekukannya dalam
peti ais
. Jangan sesekali memasukkan air ke dalam bekas petai.

Sebelum dimasak, rendam petai terlebih dahulu dalam air biasa untuk menyahbekukannya.

Kesimpulan

Tiga cara simpan petai tahan lama yang telah dikongsikan ini bukan sahaja mengekalkan khasiat petai, tetapi juga menjadikan petai kekal segar dan rangup.

Selain itu, penyimpanan petai dengan tiga kaedah tersebut juga boleh mengelakkan petai menjadi lecuh dan seterusnya rosak.

Sebaiknya, gunakan buah petai segar untuk sebarang hidangan kerana aroma dan rasanya lebih kuat.

 Namun, jika sukar untuk mendapatkan petai, anda boleh membeli dengan kuantiti yang banyak dan menyimpannya di dalam
peti sejuk
.

 Selamat mencuba!


Kekurangan Enzim Arginase: Punca Ammonia Terkumpul Dalam Darah

Nitrogen ialah produk dari katabolisme (pemecahan bahan kompleks menjadi ringkas untuk menghasilkan tenaga) protein di dalam badan. Ia seterusnya akan ditukar kepada urea melalui satu kitaran yang disebut sebagai kitaran urea (
urea cycle
) sebelum dibuang melalui buah pinggang ke dalam air kencing.

Kitaran urea melibatkan beberapa penukaran struktur molekul oleh 6 enzim termasuk arginase. Apabila berlaku kekurangan pada mana-mana enzim ini, proses tersebut akan terganggu dan nitrogen (dalam bentuk ammonia) akan terkumpul di dalam darah.

Kekurangan enzim arginase sangat jarang ditemui, dianggarkan berlaku 1 dalam 300,000 hingga 1,000,000 kelahiran dan ia merupakan antara gangguan kitaran urea paling jarang.

Apa akan berlaku apabila ammonia terkumpul dalam darah?

Dalam kebanyakan kes, bayi yang lahir dengan kekurangan enzim arginase tidak menunjukkan sebarang simptom. Oleh sebab itu, sebahagian kes tidak didiagnosis.

Simptom yang boleh berlaku ialah:

Koma tetapi lebih kerap berlaku dalam gangguan kitaran urea yang lain.

Perkembangan bayi lambat 1 hingga 3 tahun.

Berjalan di atas jari kaki (menjengket) dan kaki menjadi keras serta pergerakan susah dikawal

Perkembangan kognitif (intelektual) menjadi lambat atau terhenti.

Serangan sawan.

Jika tidak dirawat, bayi terbabit boleh mengalami otot keras (
spasticity
), tidak boleh berjalan, hilang kawalan dalam membuang air kecil dan besar serta gangguan teruk pada tahap intelektual.

Kekurangan enzim arginase diwarisi dari gen ibu dan bapa

Keadaan kesihatan ini diwariskan dari ibu dan bapa kepada anak sebagai gangguan genetik autosomal resesif disebabkan mutasi pada gen
ARG1
. Mutasi ini menyebabkan penghasilan enzim arginase yang tidak normal.

Keadaan ini hanya akan berlaku apabila gen resesif diterima oleh anak dari kedua-dua ibu dan bapa. Jika hanya menerima salah satu, bayi tersebut akan menjadi pembawa.

Jika kedua-dua ibu dan bapa ialah pembawa, senario yang akan berlaku ialah seperti berikut:

25% risiko anak menghidap penyakit.

25% risiko anak normal.

50% risiko anak menjadi pembawa.

Terapi membantu pesakit menjalani kehidupan lebih baik

Rawatan dan terapi dilakukan oleh pakar metabolik dengan matlamat untuk merendahkan tahap ammonia dalam darah, mengurangkan pembentukannya serta mengawal pengambilan protein dalam diet.

Semua ini boleh dilakukan melalui dialisis, penggunaan ubat-ubatan, dan pengambilan diet yang sesuai. Rawatan juga diberikan untuk mengawal simptom seperti serangan sawan.

Selain itu, pesakit juga perlu menjalani ujian darah berkala untuk memantau kadar ammonia dan fungsi organ seperti hati.


Sediakan Makan Malam Keluarga Anda dalam Masa 30 Minit

Kebanyakan wanita kini terlalu sibuk membahagikan masa antara kerja dengan kehidupan seharian. Namun bagi mereka, memasak untuk yang tersayang tetap menjadi keutamaan. Anda tidak perlu menjadi chef yang terhandal untuk memastikan masakan anda sedap dan berkhasiat. Apa yang anda perlukan hanya 30 minit serta bahan masakan yang asas untuk mencipta hidangan lengkap dan lazat untuk anda sekeluarga.

Sesibuk mana anda sekalipun, 30 minit ini mencukupi untuk menyediakan hidangan-hidangan ini. Selain itu, jika anda bukan seorang tukang masak yang baik, anda tidak perlu risau. Hidangan-hidangan berikut merupakan hidangan yang mudah untuk dimasak.

Apa yang boleh dimasak dalam masa 30 minit?

Hidangan berasaskan daging ayam
 adalah pilihan yang paling utama. Terdapat banyak rencah dan rempah yang sesuai untuk dimasak bersama daging ayam. Hidangan berasaskan bahan ini juga tidak memerlukan masa yang lama untuk memasaknya. Jika anda mencari hidangan yang sesuai dimakan bersama ahli keluarga anda sambil bergurau senda, hidangan ini merupakan contoh hidangan makan malam yang tepat.

Hidangan berasaskan daging lembu
 juga tidak memerlukan masa memasak yang lama. Daging lembu merupakan hidangan yang sangat disukai oleh kebanyakan individu terutamanya kanak-kanak. Dengan memasak hidangan daripada bahan ini, anda bukan sahaja mampu memenuhi selera anak anda malahan anda juga mampu membuat seisi keluarga anda berselera untuk makan malam.

Pasta dan hidangan berasaskan makanan laut
 adalah sangat sesuai bagi mereka yang tidak menyukai hidangan berasaskan daging. Pasta lebih cepat dan mudah untuk dimasak berbanding hidangan yang lain. Makanan laut juga merupakan hidangan yang sesuai dimakan bersama ahli keluarga yang lain tanpa mengira peringkat umur mereka. Berikut merupakan contoh resepi yang boleh digunakan:

Fettucine
Brokoli

Bahan-bahan:

300 g hirisan sayur bayam

2 cawan hirisan sayur brokoli

15 g
Fettucine

4 sudu kecil mentega

3 sudu kecil minyak zaitun

Bawang putih yang dipotong kecil

¾ sudu kecil garam

½ sudu kecil lada hitam

1 cawan krim masam

2 atau 3 cawan keju parmesan

Cara memasak:

Masak air di dalam satu periuk besar.

Masukkan bayam dan brokoli (satu persatu) ke dalam ketuhar mikro. Kemudian asingkan sayur-sayur ini ke dalam satu bekas lain.

Masukkan pasta ke dalam air yang mendidih dan masak selama 10 hingga 12 minit.

Masukkan mentega dan minyak zaitun ke dalam kuali dan panaskan sehingga mentega cair.

Tambahkan bawang putih dan gaulkan sehingga bahan masakan bertukar keemasan.

Campurkan bayam, brokoli, garam dan lada hitam ke dalam kuali.

Masak dan gaulkan kira-kira 5 minit.

Tuang krim masam ke dalam kuali di atas bahan-bahan masakan tadi.

Hidangkan pasta bersama dengan keju.

Hello Health Group
 tidak menyediakan nasihat perubatan, diagnosis, atau rawatan.


Strategi Menjadi! Ini 3 Rahsia Korea Selatan Berjaya Cegah Penularan Wabak COVID-19

Untuk mendapatkan lebih banyak info tentang coronavirus di Malaysia, sila dapatkannya di sini.

Korea Selatan merupakan salah satu negara yang sangat terkesan dengan wabak virus korona baharu (COVID-19). Pada penghujung bulan Februari sehingga awal bulan Mac, jumlah mereka yang dijangkiti oleh virus tersebut mencecah ribuan individu.

Namun begitu, negara yang mempunyai kepadatan penduduk sebanyak 50 juta itu berjaya mengurangkan jumlah kes positif dengan berkesan.

Terdahulu,
mereka pernah mendiagnosis kira-kira 900 kes sehari
 namun pada hari Ahad lepas (22 Mac 2020), jumlah kes baharu hanyalah 64 individu.

Wabak COVID di Korea Selatan sememangnya teruk, namun dalam masa kurang daripada sebulan, mereka berjaya mengawal jumlah kes baharu.

Malaysia masih lagi bergelut dengan peningkatan kes baharu. Jumlah keseluruhan kes positif adalah seperti berikut:

[covid_19]

Apakah rahsia di sebaliknya? Baca artikel ini untuk mengetahuinya dengan lebih lanjut.

Strategi atasi wabak COVID di Korea Selatan

Di saat jumlah kes positif virus korona sudah melebihi 500,000, Korea Selatan telah diangkat sebagai negara yang berjaya membuat kawalan wabak walaupun dianggap sukar.

Menurut Ketua Pengarah Pertubuhan Kesihatan Sedunia (WHO), Tedros Adhanom Ghebreyesus, Korea Selatan telah membuktikan bahawa
pengawalan wabak adalah tidak mustahil
.

Negara tersebut seharusnya dijadikan contoh dan strategi yang digunakan oleh mereka harus difahami bagi memastikan setiap negara mempunyai potensi kesembuhan yang sama.

Berikut merupakan pengajaran yang boleh diambil berdasarkan kepada kejayaan negara Korea Selatan dalam menghadapi serangan wabak COVID.

1. Tidak menunggu sehingga wabak COVID di Korea Selatan menjadi krisis

Setiap kes positif COVID perlu diuruskan dengan berhati-hati.

Walaupun Korea Selatan hanya mempunyai jumlah pesakit yang sedikit pada awal bulan Februari, tapi penghasilan kit untuk menguji status jangkitan telahpun bermula sejak negara itu mengenal pasti kes positif pertama pada hujung Januari.

Negara tersebut mempunyai kapasiti untuk menghasilkan kit saringan sebanyak 100,000 unit sehari.

Daegu yang mempunyai kepadatan penduduk berjumlah 2.5 juta pernah mengalami penularan wabak COVID dengan cepat. Ia disebabkan oleh aktiviti di sebuah gereja dan mereka telah
mengisytiharkan keadaan kecemasan dengan kadar yang segera
.

Mereka tidak menunggu walau sedetik pun. Pihak berkuasa di Korea Selatan sedar bahawa jika wabak COVID tidak dikawal dengan baik, ia boleh menyebabkan peningkatan pada jumlah kematian.

Perkara tersebut pernah berlaku pada tahun 2012, apabila negara itu dilanda wabak sindrom pernafasan timur tengah (MERS) yang turut disebabkan oleh virus korona. Jangkitan tersebut telah meragut 38 nyawa.

Kajian lepas menunjukkan
nilai median bagi tempoh pengeraman virus korona berada di antara 5 hingga 11 hari
. Ini bermakna terdapat tempoh yang membuatkan anda berisiko untuk menyebarkannya kepada individu lain meskipun tiada simptom.

Walaupun sesebuah negara itu mempunyai ratusan kes positif, hakikatnya, jumlah itu mungkin sudah mencecah ribuan. Perkara ini membuatkan cara pembasmian tradisional seperti isolasi dan perintah
lockdown
tidak begitu berkesan.

2. Ujian saringan awal dan canggih atasi COVID di Korea Selatan

Jika dibandingkan dengan negara lain, penduduk Korea Selatan merupakan populasi yang paling ramai menjalani ujian saringan. Ini bermakna, setiap kes positif dapat dikesan dan diisolasikan pada peringkat awal.

Kadar ujian yang dilakukan adalah 40 kali ganda lebih tinggi berbanding dengan Amerika Syarikat. Keupayaan mereka untuk menghasilkan jumlah kit saringan COVID yang banyak membolehkan
mereka menjalankan ujian saringan kepada setiap individu
.

Malahan, mereka mengeksport sebilangan kit COVID mereka ke negara lain. Negara pertama yang menerima bantuan tersebut adalah Emiriah Arab Bersatu (UAE). Sebanyak 51,000 kit ujian COVID telah dihulurkan.

Syarikat penghasilan kit ujian itu sendiri menerima banyak permintaan dari negara lain.

Bukan semua permintaan itu melalui kerajaan Korea Selatan. Ini menunjukkan ia salah satu masalah yang dihadapi oleh negara-negara di seluruh dunia dalam membendung penularan virus korona.

Pihak berkuasa negara tersebut juga telah membuka kira-kira 600 pusat ujian saringan bagi mengelakkan operasi hospital dan klinik terganggu. Setiap individu diarahkan untuk mengamalkan konsep jarak sosial.

Apa yang lebih mengagumkan, terdapat juga pusat saringan pandu lalu.

Mereka yang hadir tidak perlu turun daripada kenderaan. Ujian suhu dan sampel tekak akan dilakukan dalam masa beberapa minit. Keputusannya keluar dalam masa beberapa jam selepas itu.

Bangunan yang menempatkan pejabat, kemudahan awam yang lain dan bangunan hotel menggunakan kamera termal bagi mengesan kenaikan suhu badan individu.

3. Proses pengesanan kontak yang lebih agresif untuk basmi wabak COVID di Korea

Protokol yang biasa kita dengar apabila seseorang itu dijangkiti oleh wabak COVID adalah pengesanan kontak.

Ia merupakan satu usaha yang dilakukan oleh kakitangan kesihatan untuk mengesan kembali pergerakan individu yang positif bagi mengetahui kontak rapat mereka sepanjang tempoh mereka disuspek positif.

Tindakan ini berupaya mengasingkan
 individu yang berpotensi untuk dijangkiti supaya penularan wabak COVID dapat dielakkan
. Rakyat Korea juga perlu patuh kepada langkah pencegahan yang telah disarankan oleh pihak berkuasa.

Selain amalan jarak sosial, kekerapan cuci tangan dan pemakaian topeng ketika sakit juga ditekankan.

https://www.facebook.com/HelloDoktorMY/videos/2789383271108165/

Di Korea Selatan, sistem pengesanan kontak yang dijalankan agak agresif. Protokol yang digunakan telah direka khas untuk membasmi wabak MERS suatu ketika dahulu dan terbukti ia merupakan satu langkah yang berkesan.

Mereka akan mengesan pergerakan pesakit melalui rakaman kamera, rekod kad kredit dan data daripada aplikasi sistem kedudukan sejagat (GPS) melalui pemeriksaan kereta dan telefon pintar mereka.

Perkara ini mungkin kelihatan tidak beretika memandangkan individu yang sakit tidak mempunyai hak privasi. Namun dalam situasi wabak, kerajaan Korea Selatan lebih mementingkan aspek keselamatan sosial berbanding privasi.

Setiap penyiasatan epidemiologi akan dilakukan seperti polis sedang melakukan soal siasat. Mereka yang diisolasi akan diwajibkan untuk memuat turun satu aplikasi khas. Aplikasi tersebut akan mengeluarkan signal amaran sekiranya pesakit keluar dari kawasan isolasi.

Individu yang melanggar perintah isolasi akan dikenakan denda bernilai USD2,500. Pesakit yang mengalami simptom ringan akan dirawat di pusat khas dan hospital, dikhususkan kepada mereka yang mengalami simptom teruk.

Sistem kesihatan yang efisien ini membuatkan kadar kematian di Korea Selatan berada di bawah 1%. Ia merupakan antara negara yang mempunyai kadar kematian terendah dunia.

[mc4wp_form id=’115319″]

Konklusi

3 rahsia yang disebutkan dalam artikel ini merupakan kunci kepada kejayaan mengawal wabak COVID di Korea Selatan. Namun, perkara yang lebih penting adalah kerjasama rakyat terhadap pelan tindakan yang dibentangkan oleh kerajaan.

Rakyat Korea Selatan telah memberikan kerjasama yang sangat baik menyebabkan sistem tindakan yang diambil berkesan. Jika Malaysia ingin mencontohi negara Korea, faktor utama yang perlu berubah adalah sikap rakyat terhadap perintah kawalan pergerakan dan jarak sosial.

#HelloHealthGroup, #HelloDoktor, #HelloHealthCoronaVirus

Baca juga:

Minum Air Suam Boleh Bunuh Virus COVID-19? Ini Jawapan Pakar!

Takut Berjangkit COVID-19 Di Luar? Beli Saja Barang Dapur Online, Ini Ada 7 Pilihan!

COVID-19: Usah Biar Kes Tabligh Berulang, Penumpang ETS 9173 Sila Hadir Ke Hospital!

Apalah Nasib Gelandangan Ketika Musim COVID-19 Ini? Lebih Terdedah Pada Risiko Jangkitan?

Alami Leukemia, Kini Disahkan Positif COVID-19 – Ujian Berat Buat Anak Berusia 2 Tahun


Masa Subur Penting Untuk Hamil, Anda Perlu Fahami Mengenai Ovulasi

Penting ke untuk tahu berkenaan dengan masa subur wanita? Jangan tak percaya, waktu kesuburan wanita memainkan peranan penting untuk anda hamil.

Kalau salah
timing,
 peluang kehamilan anda mungkin tipis!

Masa subur wanita

Sama ada anda ingin hamil sekarang atau pada masa hadapan, amat mustahak untuk mempunyai
pengetahuan berkaitan ovulasi
.

Maklumat yang salah mengenainya akan mengurangkan
kemungkinan untuk anda hamil
.

Satu tinjauan berkaitan asas pembiakan wanita telah dilakukan ke atas 1,000 wanita yang berusia antara 18 hingga 40 tahun.

Hasil tinjauan tersebut menunjukkan lebih daripada separuh wanita keliru atau mendapat maklumat yang salah berkaitan kehamilan dan masa subur wanita.

Adakah anda juga salah seorang daripadanya?

Untuk mendapatkan lebih banyak info tentang Kehamilan, sila dapatkannya
di sini.

Memahami masa subur wanita: Fahami tarikh ovulasi anda

Secara am, ovulasi berlangsung selama 12 hingga 24 jam. Namun anda berpotensi untuk subur hingga 7 hari, bahkan mungkin selama 10 hari.

Ini kerana sperma dapat bertahan sehingga 5 hari dalam
saluran pembiakan wanita.

Ovulasi apabila telur dilepaskan daripada ovari yang bertahan selama tempoh 48 jam sehingga ia tidak lagi boleh
disenyawakan oleh sperma.

Masa yang singkat itu boleh dianggap sebagai
tempoh ovulasi
.

Masa subur wanita bukanlah merujuk kepada hari ovulasi semata-mata. Ia sebenarnya turut bergantung kepada jangka hayat telur dan sperma.

Proses itu dikenali dengan nama tingkap kesuburan atau
fertile window
.

Secara teknikalnya, kehamilan hanya berkemungkinan berlaku dalam masa 5 hari sebelum ovulasi hingga ke hari ovulasi.

Jika
kitaran haid
 anda adalah selama 28 hari, tingkap kesuburan anda adalah sekitar hari ke-9 hingga hari ke-14. Ini disebabkan jangka hayat sperma yang panjang.

Untuk mengira masa subur wanita, adalah mustahak untuk mengetahui dengan baik tempoh kitaran haid.

Semak kitaran haid dan waktu ovulasi anda dengan menggunakan Kalkulator Ovulasi, di sini.

Tingkap kesuburan

Apabila bercakap mengenai tingkap kesuburan, ia adalah hari yang merupakan tempoh dalam
kitaran haid
 apabila kehamilan mungkin berlaku.

Ia adalah berbeza bagi setiap wanita kerana bergantung kepada panjang kitaran haid yang dialami.

Tingkap kesuburan ini adalah hari telur dilepaskan daripada ovari – masa ovulasi – dan 5 hari sebelumnya.

Melakukan hubungan seks selama tempoh ini merupakan pilihan terbaik. Ini kerana ia meningkatkan peluang untuk berlakunya kehamilan.

Menjelang tempoh 12 hingga 24 jam selepas ovulasi, seorang wanita tidak akan hamil untuk kitaran haid tersebut kerana telur sudah tiada lagi dalam
saluran tiub fallopio.

Waktu kesuburan wanita: Masa terbaik untuk seks

Jadi tingkap kesuburan boleh bertahan sehingga 10 hari.

Walau bagaimanapun anda harus ingat jika
ingin mendapat cahaya mata
, hubungan kelamin perlu dilakukan sedekat mungkin dengan ovulasi.

Kiraan secara manual mungkin boleh menyebabkan anda keliru.

Jadi anda boleh membuat pilihan untuk melakukan kiraan dan merekod fasa haid dengan menggunakan aplikasi telefon pintar seperti diari menstruasi atau
kalkulator kesuburan
.

Umumnya:

Melakukan hubungan seks sedekat mungkin dengan masa ovulasi meningkatkan kemungkinan kehamilan

Sekiranya seorang wanita bersama pasangannya 6 atau lebih hari sebelum ovulasi, kemungkinan untuk hamil hampir tidak ada

Jika seks dilakukan 5 hari sebelum dia ovulasi, kemungkinan kehamilannya adalah sekitar 10%

Seandainya hubungan kelamin dibuat pada hari ovulasi atau 2 hari sebelumnya, kemungkinan hamil sekitar adalah 30 %

Namun dalam sibuk mengira tempoh sesuai untuk seks bagi memperolehi zuriat, ia berkemungkinan boleh menyebabkan stres berlebihan bagi sesetengah
pasangan berkahwin
.

Sebaliknya, apa kata aktiviti seksual dilakukan antara 3 hingga 4 kali seminggu. Kebarangkalian untuk anda melakukan seks pada tempoh tingkap kesuburan juga tinggi.

Tanda tidak mengalami ovulasi

Sekiranya seorang wanita itu mengalami ovulasi, ia berkemungkinan besar bermakna kehamilan mungkin tidak akan terjadi.

Lendir faraj boleh menjadi petanda sekiranya anda menghampiri tempoh ovulasi. Ini didasari oleh peningkatan estrogen yang menyebabkan penghasilan lendir serviks meningkat.

Lendir ini biasanya akan berubah daripada tekstur melekit dan berketul kepada seakan putih telur mentah.

Mengalami proses ovulasi secara tidak teratur juga mungkin menyukarkan peluang untuk berlakunya kehamilan.

Dalam masalah berkaitan waktu kesuburan wanita ini,
anovulation
 adalah istilah perubatan untuk tidak berovulasi.

Manakala
oligoovulation
 adalah istilah perubatan untuk ovulasi tidak teratur.

Haid tidak teratur
 atau tiada langsung haid adalah tanda utama bahawa ovulasi mungkin tidak terjadi atau jarang untuk berlaku.

Dalam sesetengah kes, ada wanita yang mungkin mempunyai kedatangan haid berkala tetapi tidak mengalami ovulasi. Pun begitu ia jarang untuk terjadi.

Memahami waktu kesuburan wanita

Walaupun penting untuk memahami sains di sebalik masa subur wanita, tetapi jangan biarkan statistik ini menjejaskan dan merosakkan hubungan kalian berdua.

Cuba cari jalan penyelesaian yang terbaik dan sesuai untuk anda serta pasangan.


5 Penyakit Yang Berisiko Terjadi Jika Anda Ada Kolesterol Tinggi Dalam Badan!

Kolesterol adalah zat seperti lemak yang terdapat dalam semua sel tubuh
.

Tubuh badan manusia memerlukan beberapa kolesterol untuk membantu menghasilkan hormon, vitamin D dan bahan-bahan yang membantu mencerna makanan anda.

Kolesterol terdapat dalam makanan daripada sumber haiwan, seperti kuning telur, daging dan keju malah tubuh badan anda juga menghasilkan kolesterol yang diperlukan.

Namun risiko kolesterol tinggi dalam badan juga adalah berbahaya
!

Jika anda mempunyai terlalu banyak kolesterol dalam darah, ia boleh bergabung dengan bahan lain dalam darah untuk membentuk plak.

Plak melekat pada dinding arteri anda. Pembentukan plak ini dikenali sebagai aterosklerosis.

Ia boleh menyebabkan penyakit arteri koronari, di mana arteri koronari anda menjadi sempit atau disekat.

Risiko Kolesterol Tinggi Dalam Badan

1. Penyakit jantung koronari

Risiko utama yang dikaitkan dengan kolesterol tinggi ialah penyakit jantung koronari (CHD).

Tahap kolesterol darah mempunyai banyak kaitan dengan
kemungkinan anda mendapat penyakit jantung
.

Sekiranya tahap kolesterol terlalu tinggi, ia akan membina dinding arteri anda.
Dari masa ke masa, pembentukan ini dikenali sebagai aterosklerosis.

Keadaan ini pula akan menyebabkan arteri menjadi semakin sempit, dan saluran darah sempit ini mengurangkan aliran darah ke jantung.

Ini boleh mengakibatkan angina (sakit dada) dari aliran darah yang tidak mencukupi ke jantung, atau kes serangan jantung apabila saluran darah disekat sepenuhnya dan otot jantung mula mati.

Penyakit kolesterol tinggi #2.Strok

Strok berlaku apabila saluran darah yang membawa oksigen dan nutrien ke otak tersekat atau terpecah.

Kesannya,
 strok boleh berlaku jika bekalan darah ke otak berkurang
.

Apabila strok berlaku, sebahagian daripada otak tidak dapat mendapatkan darah dan oksigen yang diperlukan, sehingga ia mula mati.

3. Penyakit arteri periferal

Kolesterol tinggi juga dikaitkan dengan penyakit arteri periferal (PAD), yang merujuk kepada penyakit saluran darah yang berada di luar jantung dan otak.

Dalam PAD, lemak tambahan membina dinding arteri dan mempengaruhi peredaran darah, terutamanya dalam arteri yang mengalir ke betis dan kaki.

Arteri buah pinggang juga boleh terjejas
.

Risiko kolesterol tinggi #4. Diabetes

Diabetes jenis 2 adalah penyakit lain yang dikaitkan dengan kolesterol tinggi kerana diabetes boleh menjejaskan tahap kolesterol yang berbeza.

Walaupun kawalan gula darah adalah baik,
 penghidap diabetes cenderung meningkatkan trigliserida
, menurunkan lipoprotein berkepekatan tinggi (HDL), dan kadang-kadang meningkatkan lipoprotein berkepekatan rendah (LDL).

Ini meningkatkan kemungkinan membina aterosklerosis.

#5. Tekanan darah tinggi

Tekanan darah tinggi (hipertensi) dan kolesterol tinggi
 juga berkait.

Apabila arteri menjadi keras dan disempitkan dengan plak kolesterol dan kalsium (aterosklerosis), jantung perlu bekerja lebih keras untuk mengepam darah melaluinya.

Akibatnya, tekanan darah menjadi tinggi.

Punca menyebabkan kolesterol tinggi

Penyebab utama kolesterol tinggi adalah gaya hidup yang tidak sihat. Ia termasuk:

Amalam pemakanan tidak sihat.
 Makan banyak lemak jahat. Sejenis lemak tepu, terdapat dalam beberapa jenis daging, produk tenusu, coklat, barang bakar, dan makanan yang digoreng dan diproses. Sejenis lagi adalah lemak trans, iaitu terdapat dalam beberapa makanan yang digoreng dan diproses. Makan lemak ini boleh meningkatkan kolesterol LDL (buruk) anda.

Kurang bersenam.
 Dengan senaman, ia membantu mengurangkan kolesterol HDL anda.

Kerap merokok.
 Ia menurunkan kolesterol HDL selain meningkatkan kolesterol LDL anda.

Selain itu, genetik juga boleh
 menyebabkan seseorang mengalami kolesterol tinggi
.

Contohnya, hiperkolesterolemia keluarga (FH) adalah bentuk warisan kolesterol yang tinggi.

Keadaan perubatan lain dan ubat tertentu juga boleh menyebabkan kolesterol tinggi.


Jerebu: Peka Bacaan Indeks Pencemaran Udara

Tahukah anda, apa maksud indeks pencemaran udara (IPU)? Indeks kualiti udara biasanya digunakan untuk menunjukkan jumlah bahan pencemar di udara sepanjang tempoh tertentu. Setiap negara mempunyai indeks sendiri yang bersesuaian dengan piawaian kualiti udara kebangsaan.

Sebagai contoh, kualiti udara di Malaysia dilaporkan sebagai Indeks Pencemaran Udara (IPU) yang mengukur karbon monoksida (CO), ozon (O3), nitrogen dioksida (NO2), sulfur dioksida (SO2) dan zarah yang 10 mikrometer atau kurang lebar (PM10).

Nilai indeks kualiti udara biasanya dikelompokkan menjadi julat. Setiap julat diberikan tahap pencemaran dan kod warna.

Berdasarkan nilai indeks kualiti udara, anda boleh mendapat idea umum mengenai kualiti udara, kesan terhadap kesihatan yang mungkin berkaitan dengannya dan
 langkah berjaga-jaga yang anda perlukan.

Selain itu, maklumat berkenaan memudahkan anda untuk menyampaikan kualiti udara kepada orang awam dan membantu mereka menyesuaikan aktiviti hari dengan keadaan cuaca semasa.

Maksud Indeks Pencemaran Udara

Langkah Penjagaan Diri Semasa Jerebu

Pencemaran utama
di dalam jerebu
 yang mempunyai kesan kesihatan yang paling besar ialah zarah-zarah yang kurang daripada 2.5 mikrometer. Kesannya bergantung kepada tahap jerebu dan berapa lama anda terdedah kepadanya.

1. Ambil tahu kualiti udara setempat

Sentiasa kemas kini maklumat berkenaan kualiti udara di tempat anda sebagai langkah berjaga-jaga. Bagi memudahkan kemas kini, anda boleh terus ke laman portal Indeks Pencemaran Udara Malaysia.

2. Elakkan aktiviti luar semasa jerebu

Kanak-kanak, ibu hamil, warga emas dan orang yang menghidap penyakit kronik
khususnya penyakit jantung dan pernafasan
 perlu kekal di dalam rumah apabila kualiti udara pada tahap tidak sihat.

Orang dewasa yang sihat perlu elakkan aktiviti luar yang tidak diperlukan. Jika anda perlu bersenam, elakkan bersenam di kawasan yang sangat sesak berhampiran jalan raya, terutamanya semasa waktu sibuk.

3. Minum banyak air

Minum lebih banyak air
 dan meningkatkan pengambilan buah-buahan dan sayuran segar kerana ia membantu tubuh menyingkirkan toksin yang diserap melalui kulit dan paru-paru dan memperbaiki sistem imun.

 Pengambilan lebih banyak buah dan sayur anti-radang juga membantu mengurangkan keradangan yang disebabkan zarah halus udara yang berbahaya.
Kurangkan pengambilan kopi
 dan alkohol kerana ia mengalakkan kehilangan cecair dan melarutresapkan nutrien dari tubuh.

4. Tutup tingkap/pintu

Ini bertujuan untuk mengurangkan zarah halus memasuki rumah anda secara terus. Hidupkan penghawa dingin jika ada.

5. Kurangkan merokok

Hadkan atau elakkan merokok di kawasan tertutup dan kurangkan penggunakan dapur gas, lilin apa-apa sahaja yang membakar dan mengeluarkan asap.Di kawasan tertutup, asap, gas dan bahan pencemar mendorong kepada tahap berbahaya jika ia terus membakar untuk tempoh masa yang panjang.

6. Pakai topeng muka ketika jerebu

Dalam keadaan jerebu,
pakai topeng muka semasa berada diluar.
 Ia melindungi dan menyekat udara tercemar daripada memasuki hidung dan mulut. Ia juga menapis dengan betul bagi mengeluarkan zarah halus yang terdapat dalam jerebu.


Alamak! Sikap Ibu Bapa Boleh Jadi Punca Wujud Anxiety Pada Anak?

Percaya tak sikap ibu bapa boleh ‘diturunkan’ kepada anak-anak anda? Tingkah laku anda boleh menyebabkan emosi anak terganggu dengan wujudnya
anxiety
 (kebimbangan). Haa..tak percaya? Teruskan membaca artikel ini untuk mengetahui lebih lanjut.

Sikap ibu bapa

Ibu bapa sememangnya memainkan peranan penting dalam membentuk perihal berkaitan emosi anak pada peringkat tumbesaran awal. Adalah
penting untuk setiap ibu bapa memahami
 dan menyedari bahawa setiap perlakuan dan sikap yang dipamerkan akan memberikan impak kepada anak-anak.

Jika anda individu yang senang untuk berasa risau dan bimbang, sudah tentu ia akan mempunyai kaitan dengan kewujudan rasa kebimbangan pada anak. Dan masalah seperti ini sebenarnya
boleh memberikan efek negatif kepada anak
 dalam proses pembesaran dan kehidupan.

Jadi adakah terdapat cara yang boleh dilakukan untuk mengatasi masalah seperti ini daripada wujud dan berkembang menjadi lebih kronik?

Punca gangguan emosi anak & cara atasinya

Berikut adalah beberapa cara yang boleh dilakukan untuk mengatasi masalah ini, antaranya:

 Terlalu mengawal

Tidak dinafikan, sebagai
ibu bapa akan wujud sikap mengawal anak-anak
. Malah penulis sendiri mungkin sering mencuba untuk mengawal anak.

Namun apa yang kita sebagai ibu bapa tidak sedari, sikap ini sebenarnya hanya mewujudkan rasa tidak berkeyakinan dalam diri anak-anak.

Sebagai contoh situasi, katakanlah terdapat ahli keluarga yang menawarkan pilihan makanan kepada anak? Apakah yang akan anda lakukan? Mesti anda akan tolong pilih dan jawabkan ‘bagi pihak’ anak, bukan?

Tetapi tahukah anda, ia sebenarnya hanya akan mewujudkan rasa tidak yakin untuk anak dalam
melakukan sebarang interaksi sosial
 untuk tempoh jangka masa panjang.

Berikanlah peluang kepada anak anda untuk membuat dan menyatakan pilihan mereka sendiri.
Bantu anak untuk menjadi lebih berkeyakinan
!

Terlalu kritikal

Pernah tak anda mengalami masalah dan ia memberikan kesan kepada individu di sekeliling anda? Sebagai contoh, anda mungkin berdepan masalah berat badan dan anda tidak mahu anak-anak mengalami masalah yang sama.

“Jangan makan keropok tu, nanti gemuk!”, adalah antara kata-kata yang mungkin anda ucapkan. Namun tanpa disedari, anda mungkin bersikap terlalu kritikal sehingga menimbulkan rasa negatif dalam diri anak anda.

Cara yang lebih baik adalah dengan menjelaskan kepadanya apa yang mungkin berlaku dan memberi ruang kepadanya dalam membuat keputusan yang diingini tanpa
mempengaruhi pemikiran anak-anak
.

 Terlalu melindungi

Ya, ibu bapa mana yang tidak sayangkan anaknya. Tetapi bersikap terlalu melindungi ada kalanya tidak baik untuk
perkembangan anak-anak
.

Beri peluang untuk anak-anak meneroka dunianya sendiri. Bersifat melindungi tidak salah tetapi harus dalam cara yang masih terkawal. Jangan berlebihan.

 Bertengkar

Perselisihan faham antara suami isteri adakalanya tidak boleh dielakkan. Namun, sebaiknya, hindari daripada bertengkar di hadapan anak-anak.

Cuba untuk menyelesaikan masalah anda secara persendirian. Ini kerana terdapat kajian yang mengatakan, keluarga yang tidak harmoni mempunyai kaitan tinggi dengan tahap kebimbangan yang tinggi pada anak-anak.

Konklusi

Sama ada anda percaya atau tidak, setiap perkara yang anda
lakukan sebagai ibu bapa memberi kesan
 terhadap tahap
anxiety
 pada anak.
Yes!
Rasa bimbang itu normal, tetapi jika ia masih terkawal.

Belajar untuk mengawal sikap dan tingkah laku
 anda sudah tentu dapat membantu anak anda untuk mengawal tahap kebimbangan dalam diri mereka juga.

Sekiranya tahap kebimbangan anak anda adalah serius, anda mungkin perlu membawanya untuk mendapatkan rawatan dan pemeriksaan lanjut.